open-index/open-wikipedia-markdown huggingface dataset:
ไดเท็ตสึจิน 17

**ไดเท็ตสึจิน 17** () หรือในชื่อที่รู้จักในประเทศไทยคือ **หุ่นเหล็กหมายเลข 17** ออกอากาศครั้งแรกเมื่อวันที่ 18 มีนาคม ถึง 11 พฤศจิกายน พ.ศ. 2520 ออกอากาศทุกวันศุกร์ ในเวลา 19.00 น.-19.30 น. ทางช่อง TBS เป็นผลงานสร้างสรรค์โดย โชทาโร่ อิชิโนะโมะริ ผู้สร้างคาเมนไรเดอร์ และผลิตโดย บริษัทโตเอะ มีจำนวนตอนทั้งหมด 35 ตอน เคยฉายในประเทศไทยทางช่อง 7 ในเวลา 10.00 น. - 10.30 น. ทุกวันเสาร์ ในชื่อว่า *หุ่นเหล็กหมายเลข 17* 

หุ่นเหล็กหมายเลข 17 เป็นเรื่องราวความผูกพันของหุ่นยนต์ยักษ์ที่ชื่อ วัน-เซเว่น (17) ที่ถูกสร้างขึ้นโดย กับเด็กชายที่ชื่อ ซาบุโร่ โดยผ่านการติดต่อกันทางหมวกเหล็ก วัน-เซเว่นไม่สามารถพูดได้ แต่ใช้การสื่อสารผ่านทางสายตา โดยวันเซเว่นต้องต่อสู้กับหุ่นยนต์ของเหล่าร้ายที่ผลิตตัวเองขึ้นมา โดยมีหุ่นเหล็กหมายเลข 18 ซึ่งเป็นน้องชายรวมอยู่ด้วย  

ซีรีส์ชุดนี้ได้ถูกฉายในสหรัฐอเมริกาในปี พ.ศ. 2525 โดยใช้ชื่อชุดว่า *The Defenders and the Great Brain* และ *Brain 17*

## เรื่องย่อ
ดร. ซาฮาระ ประดิษฐ์ซูเปอร์คอมพิวเตอร์ เพื่อปกป้องมนุษยชาติจากภัยพิบัติต่าง ๆ และรักษาสิ่งแวดล้อมจากสิ่งต่าง ๆ ที่สร้างขึ้น แต่ระหว่างนั้นสมองคอมพิวเตอร์ได้เปลี่ยนเป็นสมองที่เน้นการทำลายมนุษย์และโลก เพื่อต่อต้านมหันตภัยดังกล่าว จึงได้สร้างหุ่นยนต์ยักษ์ชื่อ วัน-เซเว่น (17) เพื่อมาต่อต้านความชั่วร้ายดั่งกล่าว  

## ยานรบ
### วันเซเวน
### วันเอท

## ตัวละคร
### เรดมาฟเลอร์
;มินามิ ซาบุโร่ (南三郎)
;ซาฮาระ จิเกะ (佐原千恵)
;ดร.ซาฮาระ (佐原博士)
;กัปตัน นาคาอิ (中井隊長)
### เบรน
;บัสเลอร์ (ハスラー)
;กัปตันโกเมส (キャプテンゴメス)
;ชีฟคิด (チーフキッド)
;ไกเลอร์ (ガイラー)
;แบล็คไทเกอร์ (ブラックタイガー)
;บิ๊กจากัวร์ (ピンクジャガー)
;บลูจากัวร์ (ブルージャガー)

## ของเล่นและของสะสมในไดเท็ตสึจิน 17
;หุ่นเหล็ก
*Popy GA-81 Daitetsujin 17 (ปี 1977)
:*PB-10 รถถัง Shigcon Tank หรือ Shigukon Tank
:*PB-11 รถ แปลงเป็นยานบิน Submachine
:*PB-12 Fortress 17 โหมดยาน
:*PB-13 ยานบิน Shigcon Jet หรือ Shigukon Jet
*Bandai Chogokin GD-17 Daitetsujin 17 (ปี 1999)
*World Scope Large Daitetsujin 17 (ปี 2015)
*Action Toys Daitetsujin 17 Die-Cast Action Figure (ปี 2017)
*Bandai Soul Of Chogokin GX-101 Daitetsujin 17 (ปี 2022)

## อ้างอิง

## แหล่งข้อมูลอื่น

หมวดหมู่:โทกูซัตสึ
หมวดหมู่:รายการโทรทัศน์ในอดีต
อนุสัย

**อนุสัย 7 ** คือ กิเลสที่นอนเนื่องอยู่ในสันดาน เหมือนตะกอนนอนอยู่ที่ก้นภาชนะ ตะกอนจะฟุ้งขึ้นมาทำน้ำให้ขุ่นเพราะมีคนไปกระทบหรือกวนภาชนะฉันใด อนุสัยกิเลสก็เช่นเดียวกัน จะฟุ้งขึ้นมาทำจิตให้ขุ่นมัว ต่อเมื่อมีอารมณ์ภายนอกมากระทบเช่นเดียวกันฉันนั้น 

อนุสัย 7 เป็นกิเลสที่มีความละเอียดที่สุด สามารถกำจัดได้ด้วยปัญญาเท่านั้น ส่วนใหญ่จะเป็นกิเลสที่มีในสังโยชน์ อนุสัย 7 นี้ จึงเรียกอีกอย่างหนึ่งว่า สังโยชน์ 7 ประกอบด้วย
*ทิฏฐิ การหลงในความเห็น (สักกายทิฏฐิและสีลัพพัตตปรามาส)
*วิจิกิจฉา ความลังเลสงสัย
*ปฏิฆะ ความไม่ยินดีพอใจ
*ราคะ ความยินดีพอใจในกาม (กามราคะ)
*ภวราคะ ความยินดีพอใจในภพ ทั้งภพที่ไม่สงบ (อุทธัจจะ ความฟุ้งซ่าน) และภพที่สงบคือ รูปราคะและอรูปราคะ
*มานะ ความสำคัญว่าดีกว่า เสมอกัน เลวกว่า ในสิ่งทั้งปวง
*อวิชชา ความไม่รู้จริง

## การถอนอนุสัย
ดูกรภิกษุทั้งหลาย สมาธิอันสัมปยุตด้วยอานาปานสติ อันภิกษุเจริญแล้ว กระทำให้มากแล้วอย่างนี้ ย่อมเป็นไปเพื่อถอนอนุสัย

## อ้างอิง

* หนังสือเรียนนักธรรมชั้นโท
* พจนานุกรมพุทธศาสตร์ ฉบับประมวลธรรม พิมพ์ครั้งที่ ๑๒ พ.ศ. ๒๕๔๖

หมวดหมู่:ศาสนาพุทธ
โหด มัน ฮา

**โหด มัน ฮา** หรือ **สึไก นาริยูกิ บังงูมิ ฟูอุง! ทาเกชิโจ** (; ) เป็นรายการเกมโชว์จากประเทศญี่ปุ่น ออกอากาศทางช่อง TBS ระหว่าง พ.ศ. 2529-2532

แก่นหลักของรายการคือ มีขุนศึกคนหนึ่งครอบครองปราสาทแล้วตั้งอุปสรรคเพื่อให้ผู้เล่นบุกไปพิชิตเขา

รายการประสบความสำเร็จอย่างมากในการฉายที่ประเทศญี่ปุ่น จนมีการซื้อลิขสิทธิ์ไปฉายในประเทศต่าง ๆ ทั่วโลก รวมทั้งประเทศไทย มีการดัดแปลงในหลายประเทศ สำหรับประเทศไทย ใช้ชื่อว่า โหด มัน ฮา ประเทศไทย  

ในวันที่ 21 เมษายน พ.ศ. 2566 รายการนี้ได้กลับมาสร้างขึ้นใหม่อีกครั้งและฉายทั่วโลกทางแอมะซอนไพรม์วิดีโอ 

## การดัดแปลงและฉายซ้ำ
ในบางประเทศยังได้นำเอารูปแบบรายการไปสร้างสรรค์เอง หรือเลียนแบบ เช่น จีน หรือในประเทศไทย อย่าง รายการ รวยอุตลุด ของบอร์น แอนด์ แอสโซซิเอทด์ ออกอากาศทางช่อง 3 ในเวลาก่อนเที่ยงของวันเสาร์ ปี พ.ศ. 2532 โดยใช้ซาฟารีเวิลด์เป็นสถานที่ถ่ายทำ โดยมี ไตรภพ ลิมปพัทธ์ เป็นพิธีกร หรือรายการ เกาะแก้วพิสดาร ของสาระแน แปซิฟิค และกันตนา ออกอากาศทางช่อง 3 ในเวลา 17.45 - 18.30 วันจันทร์-ศุกร์ ซึ่งต่อมาลดเหลือวันจันทร์-พุธ ปี พ.ศ. 2557 - 2558 โดยใช้กันตนา มูฟวี่ทาวน์เป็นสถานที่ถ่ายทำ โดยมีวิลลี่ แมคอินทอช และเกียรติศักดิ์ อุดมนาคเป็นพิธีกร ซึ่งนำเอาโหด มัน ฮามาลอกเลียนแบบ แต่ใช้ฉากแนววรรณคดีไทย

ในประเทศไทย ได้นำมาฉายออกอากาศทุกเวลาบ่ายของวันเสาร์ ทางช่อง 5 สองครั้ง ในระหว่างปี พ.ศ. 2531-พ.ศ. 2536 ในชื่อ *"โหด มัน ฮา"*

โหด มัน ฮา ได้ถูกนำกลับมาฉายอีกครั้งในประเทศไทย เมื่อปี พ.ศ. 2550 ทางทรูเอ็กไซต์ ซึ่งเป็นช่องของทรูวิชันส์ ในวันอาทิตย์

ต่อมา โหด มัน ฮา ได้ถูกนำกลับมาฉายอีกครั้งในประเทศไทย เมื่อปี พ.ศ. 2560 ทางเอ็มคอตแฟมิลี (ช่องแยกของเอ็มคอตเอชดี) ในวันจันทร์-พุธ

วันที่ 8 พฤษภาคม พ.ศ. 2557 เฮลิโคเนีย เอ็นเตอร์เทนเม้นท์และช่องทีบีเอส และบริษัท เดนท์สุ มีเดีย ซื้อลิขสิทธิ์รายการ **โหด มัน ฮา** มาทำในรูปแบบของไทยซึ่งออกอากาศเทปแรกวันที่ 20 กรกฎาคม พ.ศ. 2557 ทางช่อง 7 และช่อง 7 HD โดยมีเงินรางวัลเริ่มต้น 1,000,000 บาท และหากไม่มีผู้เข้าแข่งขันที่สามารถพิชิตปราสาททาเคชิได้ เงินรางวัลจะถูกสะสมอีกสัปดาห์ละ 1,000,000 บาท สูงสุดที่ 35,000,000 บาท สนับสนุนโดยโออิชิ กรีนที แต่หากมีผู้เข้าแข่งขันสามารถพิชิตปราสาททาเคชิได้ เงินรางวัลในสัปดาห์ต่อไปจะกลับมาอยู่ที่ 1,000,000 บาทอีกครั้ง ซึ่งเป็นวิธีการเพิ่มเงินรางวัลแบบเดียวกับรายการพลิกล็อก เกมทศกัณฐ์ และเกาะแก้วพิสดาร แต่หลังจากนั้นทางรายการแจ้งว่าจะไม่นับสัปดาห์ละ 1,000,000 บาทอีกต่อไป โดยรายการจะตั้งไว้ที่ 1,000,000 บาทเสมอตลอดการแข่งขัน และมีการจับแจกเงินรางวัลที่เหลือเป็นเงิน 8,790,000 บาทในตอนที่ 24

## อ้างอิง

## แหล่งข้อมูลอื่น

* 

หมวดหมู่:เกมโชว์ญี่ปุ่น
หมวดหมู่:รายการโทรทัศน์ในอดีต
หมวดหมู่:รายการโทรทัศน์ญี่ปุ่นที่เริ่มออกอากาศตั้งแต่ พ.ศ. 2529
หมวดหมู่:รายการโทรทัศน์ที่เริ่มออกอากาศตั้งแต่ พ.ศ. 2531
หมวดหมู่:รายการโทรทัศน์ที่ยุติการออกอากาศในปี พ.ศ. 2532
หมวดหมู่:รายการโทรทัศน์ที่ยุติการออกอากาศในปี พ.ศ. 2536
พระเจ้าจินซา

**พระเจ้าจินซา** (Jinsa-wang) (?-392, 385-392) กษัตริย์องค์ที่ 16 แห่งอาณาจักรแพ็กเจหนึ่งในสามก๊กแห่งเกาหลี 

พระองค์เป็นพระราชโอรสพระองค์ที่ 2 ในพระเจ้ากึนกูซู และเป็นพระราชอนุชาในพระเจ้าชิมนยู ตามบันทึกซัมกุก ซากิ พระองค์ขึ้นครองราชย์เพราะพระราชโอรสใน พระเจ้าชิมนยู ยังพระเยาว์มาก

พระองค์ทำสงครามขยายอาณาเขตของอาณาจักรแพ็กเจโดยการโจมตีทางเหนือ ในปี ค.ศ. 386 พระองค์สั่งให้ประชาชนที่เมืองชองมองยองย้ายขึ้นไปอยู่ทางเหนือและตะวันตกเพื่อป้องกันประเทศ พระองค์สั่งให้แม่ทัพ จิน กาโม โจมตีป้อมโดกอนของ อาณาจักรโคกูรยอ แต่ใน ค.ศ. 392 พระเจ้าควังแกโทมหาราชของอาณาจักรโคกูรยอได้ยกทัพมาโจมตี อาณาจักรแพ็กเจและได้ยึดดินแดนทางเหนือของอาณาจักรไปและในเดือนที่สิบของการสู้รบพระเจ้าจินซายกป้อมควานมีให้กับอาณาจักรโคกูรยอ และยอมสวามิภักดิ์ต่ออาณาจักรโคกูรยอ 

ตามบันทึกซัมกุก ซากิ พระเจ้าจินซาสวรรคตระหว่างการล่าสัตว์ ที่พระราชวังกูวอน แต่ตามบันทึกนิฮอน ชูกิของญี่ปุ่นบอกว่าถูกลอบสังหารโดยพระเจ้าอาซิน   

## พงศาวลี



หมวดหมู่:ราชวงศ์แพ็กเจ
หมวดหมู่:บุคคลในคริสต์ศตวรรษที่ 4
พระเจ้าอาซิน

**พระเจ้าอาซิน** (Asin-wang) (?-405, r. 392-405) กษัตริย์องค์ที่ 17 แห่งอาณาจักรแพ็กเจ หนึ่งในสามก๊กแห่งเกาหลี

## ประวัติ
เจ้าชายพูยอ อาบาง เป็นพระราชโอรสในพระเจ้าชิมนยูกษัตริย์พระองค์ที่ 15 แห่งอาณาจักรแพ็กเจ พระองค์ได้ขึ้นครองราชย์เพราะการสังหารพระเจ้าจินซา

ในสมัยของพระองค์อาณาจักรแพ็กเจอยู่ใต้อำนาจของพระเจ้าควังแกโทมหาราชแห่งอาณาจักรโคกูรยอ ซึ่งพยายามผลักดันอาณาจักรแพ็กเจให้ออกไปจากทางเหนือ พระองค์แต่งตั้งไต้ท้าวจิน ซึ่งเป็นพี่ชายของพระราชมารดาของพระองค์ ไปโจมตีอาณาจักรโคกูรยอในปี ค.ศ. 390 แต่ก็ต้องพ่ายแพ้หลังจากนั้น ปี ค.ศ. 395 พระองค์ทรงสร้างป้อมปราการรอบเมืองฮันซาน

พระเจ้าอาซินสวรรคตในปี ค.ศ. 405 และอาณาจักรแพ็กเจเริ่มเสื่อมอำนาจในคาบสมุทรเกาหลีและอาณาจักรรอบ ๆ ก็เริ่มมีอำนาจมากขึ้น

## พงศาวลี



## อ้างอิง

* 

หมวดหมู่:ราชวงศ์แพ็กเจ
หมวดหมู่:บุคคลในคริสต์ศตวรรษที่ 4
พระเจ้าจอนจี

**พระเจ้าจอนจี** (Jeonji-wang) (?-420, r. 405-420) กษัตริย์องค์ที่ 18 แห่งอาณาจักรแพ็กเจหนึ่งในสามก๊กแห่งเกาหลี 

พระองค์เป็นพระราชโอรสในพระเจ้าอาซิน กษัตริย์พระองค์ก่อน และในค.ศ. 394 พระองค์มีพระมเหสีคือ พระมเหสีพุลซู จากตระกูลแฮ

เมื่อยังพระเยาว์พระองค์ได้เติบโตขึ้นที่แคว้นวากุก หรือยามาโตในประเทศญี่ปุ่น และในปี ค.ศ. 397 เสด็จกลับมายังอาณาจักรแพ็กเจแต่กลับไม่ได้รับอนุญาตให้เข้าเมืองฮันซานโดยลุงของพระองค์เองคือ ซ็อนเย แต่ไม่นานซ็อนเยถูกสังหารโดยขุนนางตระกูลแฮ ทำให้เจ้าชายจอนจีสามารถเข้าไปในพระราชวังฮันซานได้ และหลังจากพระราชบิดาของพระองค์สวรรคต พระองค์ก็ได้ขึ้นครองราชย์โดยการช่วยเหลือของขุนนางตระกูลแฮ เมื่อพระองค์ขึ้นครองราชย์พระองค์ได้อภิเษกกับธิดาของขุนนางตระกูลแฮเนื่องจากเป็นการขอบคุณที่ช่วยเหลือพระองค์มาโดยตลอดและเพื่อเป็นการคานอำนาจของตระกูลจินที่เรืองอำนาจในอาณาจักรแพ็กเจ 

## พงศาวลี



## อ้างอิง

* Best, J.W.  (1979).  "Notes and questions concerning the *Samguk sagi*'s chronology of Paekche's kings Chonji, Guishin, and Piyu".  *Korean Studies* 3, 125&ndash;134.

หมวดหมู่:ราชวงศ์แพ็กเจ
หมวดหมู่:บุคคลในคริสต์ศตวรรษที่ 5
อี. ฮอนดะ

**อี. ฮอนดะ** (; ) หรือ **เอ็ดมอนด์ ฮอนดะ** เป็นตัวละครจากเกม *[[สตรีทไฟท์เตอร์]]* ซึ่งเป็นนักสู้จากญี่ปุ่นผู้ใช้วิชาซูโม่ในการต่อสู้ ปรากฏตัวครั้งแรกใน *สตรีทไฟท์เตอร์ II* และมีท่าไม้ตายคือ ซูโม่ฟลาย

## ประวัติตามท้องเรื่อง
;สตรีทไฟท์เตอร์ II
เรื่องราวเบื้องหลังของ ฮอนดะ คือซูโม่ผู้ทำการฝึกสอนการต่อสู้ให้กับเหล่านักเรียน และมุ่งเน้นให้เป็นนักซูโม่ชั้นยอดเสมอมา กระทั่งประสบความสำเร็จอย่างสูงในระดับประเทศ ฮอนะดะรู้สึกไม่พอใจที่โลกยังไม่ยอมรับศิลปะซูโม่ของญี่ปุ่น เขาจึงตัดสินใจเข้าร่วมการแข่งขันเวิลด์วอริเออร์ครั้งที่สอง โดยมีเจตนาให้ผู้คนได้ประจักษ์ว่าซูโม่เป็นศิลปะการต่อสู้ที่แข็งแกร่งที่สุดในโลก ส่วนสาเหตุจูงใจในการเข้าร่วมแข่งขันสตรีทไฟท์เตอร์นั้น มาจากความต้องการให้โลกยอมรับว่าซูโม่เป็นศิลปะการต่อสู้ที่ไม่ใช่มีแต่การส่งเสียงดังหรือเอาแต่ใช้กำลังแต่เพียงอย่างเดียว นอกจากนี้ เขายังปรับปรุงทักษะการต่อสู้รวมทั้งพัฒนาความแข็งแกร่งของตัวเองมาโดยตลอด

## ส่วนเกี่ยวข้อง
เฉินหลง เคยรับบทเป็น อี. ฮอนดะ ในภาพยนตร์ฮ่องกงเรื่อง*[[ซิตี้ฮันเตอร์]]* (CITY HUNTER) ส่วนการเขียนลวดลายบนใบหน้า อี. ฮอนดะ เป็นแบบเดียวกับที่ใช้สำหรับนักแสดงละครคาบูกิ โดยเรียกการเขียนลวดลายแบบนี้ว่า "คุมาโดริ" (kumadori)

## การตอบรับ
ในเดือนกุมภาพันธ์ ค.ศ. 1992 นิตยสารเกมแมสท์ที่ประเทศญี่ปุ่น ได้มีการจัดอันดับให้ อี.ฮอนดะ เป็นตัวละครที่ได้รับความนิยมอันดับแปดของรายชื่อตัวละครยอดเยี่ยมแห่ง ค.ศ. 1991  เว็บไซต์ไอจีเอ็น จัดอันดับให้ อี.ฮอนดะ เป็นอันดับที่สิบสี่ของ 25 สุดยอดตัวละครสตรีทไฟท์เตอร์ โดยกล่าวว่าเขาเป็นหนึ่งในตัวแทนของซูโม่ที่มีเพียงไม่กี่รายในโลกแห่งเกม แม้ว่ารูปแบบการเล่นจะมีความคล้ายคลึงกับบลังก้าก็ตาม

## อ้างอิง

## แหล่งข้อมูลอื่น
* ข้อมูลที่เกี่ยวข้องกับ "อี. ฮอนดะ" 
* Official English Website
* Official Japanese Website

หมวดหมู่:ตัวละครที่เป็นนักมวยปล้ำซูโม่
หมวดหมู่:ตัวละครจากเกมสตรีทไฟท์เตอร์
หมวดหมู่:ตัวละครชาวญี่ปุ่นในวิดีโอเกม
หมวดหมู่:ตัวละครชายในวิดีโอเกม
หมวดหมู่:ตัวละครวิดีโอเกมที่ปรากฏตัวครั้งแรกในปี พ.ศ. 2534
โรงเรียนอนุบาลชัยภูมิ

**โรงเรียนอนุบาลชัยภูมิ ()** เป็นโรงเรียนที่เปิดทำการสอนใน**หลักสูตรมาตรฐานสากล ()** สังกัดสำนักงานคณะกรรมการการศึกษาขั้นพื้นฐาน (สพฐ.) กระทรวงศึกษาธิการ เปิดทำการสอนเมื่อปี พ.ศ. 2513

## ประวัติ
**โรงเรียนอนุบาลชัยภูมิ** เป็นโรงเรียนที่ก่อตั้งมาตั้งแต่วันที่ 6 มีนาคม พ.ศ. 2513 เป็นโรงเรียนอนุบาลประจำจังหวัดที่ 67 ของกรมสามัญศึกษา มีนางสาวกัญญา จ้อนเมือง เป็นครูใหญ่คนแรก (พ.ศ. 2514-พ.ศ. 2520) เดิมโรงเรียนอนุบาลชัยภูมิตั้งอยู่หลังโรงเรียนสุนทรวัฒนามีเนื้อที่ 6 ไร่ 1 งาน  เปิดสอน 2 ห้อง มีอาคารเรียน 4 ห้อง 1 หลัง และได้ย้ายมาตรงลานจอดเครื่องบิน ของฐานทัพอากาศเดิมจนถึงปัจจุบัน โรงเรียนอนุบาลชัยภูมิได้เปิดสอนและพัฒนาตนเอง ผู้ปกครองส่งบุตรหลานเข้าเรียนมีจำนวนเพิ่มมากขึ้นเป็นลำดับ

**ทำเนียบผู้อำนวยการโรงเรียนอนุบาลชัยภูมิ**

# นางสาวกัญญา จ้อนเมือง ดำรงตำแหน่งระหว่างปี พ.ศ.2513 - พ.ศ.2542
# นายดุลยเกียรติ เมธีไกรสรพงศ์ ดำรงตำแหน่งระหว่างปี พ.ศ.2542 - พ.ศ.2545
# นายสมสันต์ นาคคำ ดำรงตำแหน่งระหว่างปี พ.ศ.2545 - พ.ศ.2554
# นายสามารถ อยู่ภักดี ดำรงตำแหน่งระหว่างปี พ.ศ.2554 - พ.ศ.2558
# นายคณิต ธัญญะภูมิ ดำรงตำแหน่งระหว่างปี พ.ศ.2558 - พ.ศ.2561
# นายใบบุญ บุญทน ดำรงตำแหน่งระหว่างปี พ.ศ.2561 - พ.ศ.2563
# นายบุญเถา บุราณ ดำรงตำแหน่งระหว่างปี พ.ศ.2563 - พ.ศ.2566
# นายนิพัทธ์ อาจมิตร ดำรงตำแหน่งระหว่างปี พ.ศ.2566 - ปัจจุบัน

## สถานที่สำคัญ
* อาคารเรียน 8 อาคาร
* ห้องสมุด 1 ห้อง
* สนามฟุตบอล 1 สนาม
* ร้านค้าสวัสดิการ 1 แห่ง
* โรงอาหารใหญ่ 2 โรง
* ฐานพระพุทธรูป 2 ฐาน
* เสาธง 2 แห่ง
* ศูนย์อาเซียนศึกษา 1 แห่ง
* สระน้ำ 3 สระ
* สระว่ายน้ำ 1 สระ
* ห้องเรียนสีเขียว 1 แห่ง
* ห้องพักครู
* อาคารอเนกประสงค์ 1 แห่ง
* อาคารอเนกประสงค์(เก่า) 1 แห่ง
* บ้านพักครู
* อาคารโดม 1 แห่ง
* ห้องปฏิบัติการวิทยาศาสตร์ 2 ห้อง

## ปรัชญาโรงเรียน
คุณธรรมเด่น เรียนดี สะอาด มารยาทงาม

## สีประจำโรงเรียน
# น้ำเงิน หมายถึง ความอดทน มานะ และพยายาม
# ชมพู หมายถึง ความรัก และความใฝ่ในการศึกษาความรู้

หมวดหมู่:โรงเรียนในอำเภอเมืองชัยภูมิ
หมวดหมู่:โรงเรียนที่ก่อตั้งในปี พ.ศ. 2513
หมวดหมู่:โรงเรียนสังกัดสำนักงานเขตพื้นที่การศึกษาประถมศึกษา
ดัลซิม

**ดัลซิม** (; ; ) เป็นตัวละครจากเกม*[[สตรีทไฟท์เตอร์]]* ซึ่งเป็นนักสู้จากอินเดียผู้ใช้วิชาโยคะในการต่อสู้ เป็นตัวละครที่มีความสามารถพิเศษหลายประการ มีร่างกายยืดหยุ่น สามารถเหยียดแขนและขาให้ยืดยาวในการโจมตี ตลอดจนสามารถพ่นไฟ และสามารถหายตัวย้ายไปอยู่ในที่ต่าง ๆ ได้

ดัลซิม มีท่าไม้ตายคือ โยคะไฟเยอร์, โยคะเฟลม และโยคะบลัสท์ และซูเปอร์คอมโบคือ โยคะอินเฟอร์โน

## ประวัติตามท้องเรื่อง
ดัลซิมเป็นนักสู้จากอินเดีย ผู้มีท่าทางโดยทั่วไปที่สงบเงียบ เขาเข้าร่วมศึกสตรีทไฟท์เตอร์โดยใช้วิชาโยคะในการต่อสู้เพื่อหาเงินรางวัลไปช่วยเหลือเด็กยากจนในหมู่บ้านของตน ในสตรีทไฟท์เตอร์ซีโร่ 2 เขาคิดว่าอาจเป็นการดีที่เขาตัดสินใจเข้าร่วมต่อสู้ แต่เขาก็ยังได้รับเงินไม่เพียงพอในการจัดซื้อปัจจัยสี่สำหรับใช้ในหมู่บ้านของเขา อย่างไรก็ตาม ดัลซิมก็ยังได้รับความเคารพจากผู้คนในหมู่บ้านของเขาอยู่เสมอมา ในสตรีทไฟท์เตอร์ซีโร่ 3 เขาได้มั่นหมายที่จะปราบเวก้า ดัลซิมได้ออกเดินทางไปทั่วโลก และได้พบกับเบอร์ดี้และโรส ซึ่งดัลซิมได้ใช้พลังควบคุมจิตใจในการค้นหาคำตอบที่ต้องการ ในภายหลังเขาได้เผชิญหน้ากับเวก้าและได้ทำลายฐานทัพชาโดลู หลังจากการแข่งขันรายการเวิลด์วอร์ริเออร์ครั้งที่สองสิ้นสุดลง ดัลซิมได้เดินทางไปยังสถานที่ต่างๆทั่วโลกเพื่อช่วยเหลือผู้ขาดแคลน

## การตอบรับ
ใน ค.ศ. 1992 ดัลซิมได้รับการจัดให้อยู่ในอันดับห้าของตัวละครยอดเยี่ยมประจำปี ค.ศ. 1991 โดยนิตยสาร*เกมเมสต์* ที่ประเทศญี่ปุ่น ไอจีเอ็นได้จัดให้ตัวละครนี้อยู่ในอันดับแปดของตัวละครอันดับต้นแห่ง*สตรีทไฟท์เตอร์* โดยให้ข้อสังเกตถึงรูปแบบการเล่นที่เป็นเอกลักษณ์เฉพาะตัว ในฐานะ "บุคคลที่มีพฤติกรรมแปลก ๆ ที่ได้รับความนิยม"

## ข้อมูลเพิ่มเติม
* **ดัลซิม** เป็นตัวละครที่นำหัวกะโหลกของเด็กๆในประเทศตนมาร้อยเป็นสร้อยคอ เพื่อรำลึกถึงความอดอยากของเด็กๆ
* **[[เยิ่น ต๊ะหัว]]** เคยรับบทเป็นดัลซิม ในภาพยนตร์ฮ่องกงเรื่อง *บันล็อก ผู้ชายทะลุเวลา* (Futurecops)

## อ้างอิง

* นิตยสารเกมแม็คออนไลน์ (สนพ.อนิเมทกรุ๊ป)
* นิตยสารเมก้า (สนพ.วิบูลย์กิจ)

## แหล่งข้อมูลอื่น
* ข้อมูลที่เกี่ยวข้องกับ "ดัลซิม" 
* Official English Website
* Official Japanese Website

หมวดหมู่:ตัวละครจากเกมสตรีทไฟท์เตอร์
หมวดหมู่:ตัวละครชาวอินเดียในวิดีโอเกม
หมวดหมู่:ตัวละครวิดีโอเกมที่สามารถเทเลพอร์ต
หมวดหมู่:ตัวละครที่เป็นโยคี
หมวดหมู่:ตัวละครที่เป็นนักพรต
หมวดหมู่:ตัวละครวิดีโอเกมที่มีความสามารถเกี่ยวกับไฟหรือความร้อน
หมวดหมู่:ตัวละครชายในวิดีโอเกม
หมวดหมู่:ตัวละครวิดีโอเกมที่ปรากฏตัวครั้งแรกในปี พ.ศ. 2534
รัฐโอแบร์เอิสเตอร์ไรช์

** รัฐโอแบร์เอิสเตอร์ไรช์** () หรือ **รัฐอัปเปอร์ออสเตรีย** ()  เป็น 1 ใน 9 รัฐ (Bundesländer) ของประเทศออสเตรีย เมืองหลวงของรัฐคือเมือง ลินทซ์ (Linz) มีเขตแดนติดกับเยอรมนีและเช็กเกีย และติดกับรัฐอื่นในออสเตรียอย่างรัฐนีเดอร์เอิสเตอร์ไรช์ รัฐสตีเรีย รัฐซัลทซ์บวร์ค มีพื้นที่ 11,980 ตร.กม. และมีประชากร 1.3 ล้านคน รัฐโอแบร์เอิสเตอร์ไรช์เป็นรัฐที่มีพื้นที่มากที่สุดเป็นอันดับ 4 และมีประชากรมากที่สุดเป็นอันดับ 3 ของประเทศ

## อ้างอิง

อัปเปอร์ออสเตรีย
หมวดหมู่:รัฐโอแบร์เอิสเตอร์ไรช์
แดนซ์พังก์

**แดนซ์พังก์** () ในบางครั้งอาจเรียกว่า **ดิสโก้พังก์** และ **อินดี้แดนซ์** เป็นแนวเพลงที่กำเนิดในปลายคริสต์ทศวรรษที่ 1970 และ มีความสัมพันธ์ใกล้ชิดกับการเคลื่อนไหวของดนตรีแนวโพสต์พังก์ และ โนเวฟ

## อ้างอิง

หมวดหมู่:ประเภทของพังก์
รายชื่อธงในประเทศอิรัก

เนื้อหาต่อไปนี้ว่าด้วยธงประเภทต่างๆ ที่ใช้ใน**[[ประเทศอิรัก]]**

## ธงชาติ

## ธงในอดีต

## การเปลี่ยนธงชาติ พ.ศ. 2547 และ พ.ศ. 2551

## ธงจังหวัด

## ดูเพิ่ม
* ตราแผ่นดินของอิรัก
* อาดุลฟุราตอยนีวาตาน
* เมาตินี

หมวดหมู่:ธงชาติอิรัก
หมวดหมู่:สัญลักษณ์ของประเทศอิรัก
อิรัก
ทางเดินอากาศหายใจ

**ทางเดินอากาศหายใจ** () หรือ ปิด  

**ทางเดินหายใจ**, **ทางหายใจ** เป็นส่วนหนึ่งของระบบหายใจ มีหน้าที่หลัก คือ การนำส่งอากาศจากภายนอกร่างกายเข้าสู่ปอดเพื่อทำหน้าที่ในการแลกเปลี่ยนแก๊สออกซิเจนเข้าสู่เลือด และนำก๊าซคาร์บอนไดออกไซด์ออกจากร่างกาย ทางเดินอากาศหายใจของมนุษย์เริ่มตั้งแต่ส่วนที่ต่อจากกล่องเสียง (Larynx) ลงไปสิ้นสุดที่ถุงลม 
thumb|หลอดลม
ทางเดินอากาศหายใจ มีชื่อเรียกแตกต่างกันตามขนาดและตำแหน่ง ได้แก่
# หลอดลมใหญ่ (Trachea) เป็นส่วนที่อยู่ต่อจากกล่องเสียงยาวลงไปจนถึงจุดที่แยกเข้าสู่ปอดด้านซ้ายและด้านขวา
# หลอดลมของปอด (Main bronchus) เป็นแขนงของหลอดลมใหญ่ ซึ่งอยู่ในแต่ละข้างของปอด เริ่มต้นต่อจากหลอดลมใหญ่ลึกเข้าไปในเนื้อปอด หลอดลมเหล่านี้เมื่ออยู่ลึกเข้าไป ก็จะมีการแตกแขนงแยกย่อยลงไปอีกตามตำแหน่งของเนื้อปอด เช่น หลอดลมของปอดกลีบบน (upper lobe bronchus) หลอดลมของปอดกลีบล่าง (lower lobe bronchus) หลอดลมแขนง (segmental bronchus) เป็นต้น
# หลอดลมฝอย (Bronchiole) เป็นแขนงย่อยของหลอดลมของปอด หลอดลมฝอยเหล่านี้บางส่วนนอกจากจะสามารถนำก๊าซเข้าสู่ปอดได้แล้ว ยังสามารถทำหน้าที่ในการแลกเปลี่ยนก๊าซได้ด้วย แต่ไม่เป็นหน้าที่หลักเหมือนถุงลม

เนื่องจากหลอดลมมีหน้าที่สำคัญในระบบทางเดินหายใจ ดังนั้น หากเกิดความผิดปกติของหลอดลมก็จะทำให้การระบบการระบายก๊าซของร่างกายเสียไปด้วย โรคของหลอดลมที่พบได้บ่อย ได้แก่ โรคหืด (Asthma) และโรคหลอดลมอุดกั้นเรื้อรัง (Chronic obstructive pulmonary disease) เป็นต้น
## อ้างอิง

หมวดหมู่:ระบบทางเดินหายใจ
แขวงลาดยาว

**ลาดยาว** เป็นท้องที่การปกครองแห่งหนึ่งของเขตจตุจักร กรุงเทพมหานคร

## ที่ตั้งและอาณาเขต
แขวงลาดยาวตั้งอยู่ทางทิศเหนือของเขตจตุจักร มีอาณาเขตติดต่อกับเขตการปกครองข้างเคียงดังนี้
* **ทิศเหนือ** ติตต่อกับแขวงทุ่งสองห้อง แขวงตลาดบางเขน (เขตหลักสี่) และแขวงอนุสาวรีย์ (เขตบางเขน) มีคลองบางเขนและคลองบางบัวเป็นเส้นแบ่งเขต
* **ทิศตะวันออก** ติดต่อกับแขวงเสนานิคมและแขวงจันทรเกษม (เขตจตุจักร) มีถนนพหลโยธินเป็นเส้นแบ่งเขต
* **ทิศใต้** ติดต่อกับแขวงจตุจักร (เขตจตุจักร) มีถนนรัชดาภิเษกเป็นเส้นแบ่งเขต
* **ทิศตะวันตก** ติดต่อกับแขวงวงศ์สว่าง (เขตบางซื่อ) และตำบลบางเขน (อำเภอเมืองนนทบุรี จังหวัดนนทบุรี) มีคลองประปาเป็นเส้นแบ่งเขต

## การคมนาคม
ถนนสายหลักในพื้นที่แขวงลาดยาวได้แก่
* ถนนพหลโยธิน
* ถนนวิภาวดีรังสิต
* ถนนรัชดาภิเษก
* ถนนงามวงศ์วาน
* ทางยกระดับอุตราภิมุข
* ทางพิเศษศรีรัช
* รถไฟฟ้าบีทีเอส สายสุขุมวิท
* รถไฟฟ้าชานเมือง สายสีแดงเข้ม
ถนนสายรอง ได้แก่

* ถนนกำแพงเพชร 6
* ถนนเทศบาลสงเคราะห์
* ถนนเทศบาลนฤมาน
* ถนนเทศบาลนิมิตเหนือ
* ถนนเทศบาลนิมิตใต้
* ถนนเทศบาลรังสรรเหนือ

* ถนนเทศบาลรังสรรใต้
* ถนนเทศบาลรังรักษ์เหนือ
* ถนนเทศบาลรังรักษ์ใต้
* ถนนเทศบาลรังสฤษฎ์เหนือ
* ถนนเทศบาลรังสฤษฎ์ใต้
* ถนนเลียบคลองบางเขน

## สถานที่สำคัญ
สถานที่สำคัญของแขวงลาดยาวได้แก่
* มหาวิทยาลัยเกษตรศาสตร์
* สำนักพิพิธภัณฑ์และวัฒนธรรมการเกษตร
* วัดเสมียนนารี
* วัดเทวสุนทร
* ศูนย์หัตถกรรมทองลงหิน (ชุมชนซอยประดิษฐ์โทรการ)
* เรือนจำกลางคลองเปรม
* อาคารศูนย์ฝึกอาชีพ เขตจตุจักร
* ศูนย์กีฬาประชานิเวศน์
* สถานีตำรวจนครบาลประชาชื่น
* การไฟฟ้าส่วนภูมิภาค สำนักงานใหญ่

## อ้างอิง

ลาดยาว
ซาดิเย ทอปตานี

**ซาดิเย ทอปตานี** (Sadijé Toptani หรือ *Nëna Mbretëreshë e Shqiptarëve*)  เสด็จพระราชสมภพเมื่อวันที่ 28 สิงหาคม ค.ศ. 1876 ณ กรุงติรานา โดยพระองค์เป็นบุตรสาวของนายซาละห์ เบย์ ทอปตานี ซึ่งเป็นญาติของนายอาซาด ปาชา ทอปตานีซึ่งเป็นสมาชิกที่มีชื่อเสียงผู้หนึ่งในตระกูลทอปตานี ส่วนซาดิเย ทอปตานีเองก็ได้เป็นภรรยาคนที่สองของจามาล ปาชา โซกู ภายหลังจากการเสียชีวิตของมะลัก ฮานิม (Melek Hanem) ภรรยาคนแรก

หลังจากพระราชโอรสของพระองค์ พระเจ้าซ็อกที่ 1 แห่งแอลเบเนียได้เสด็จขึ้นครองราชบัลลังก์ของประเทศแอลเบเนียในปี ค.ศ. 1928 ซาดิเย ทอปตานีจึงได้รับการสถาปนาให้ดำรงพระราชอิสริยยศเป็น **สมเด็จพระราชชนนี** (Queen Mother) โดยซาดิเย ทอปตานีได้ดำรงตำแหน่งนี้จนกระทั่งเสด็จสวรรคต โดยพระองค์ได้เป็นผู้คุมต้นเครื่องเสวยที่ส่งถวายให้พระราชโอรสของพระองค์เสวย เพื่อให้แน่ใจว่าอาหารที่พระราชโอรสจะเสวยจะไม่ปนเปื้อนยาพิษ

ซาดิเย ทอปตานี เสด็จสวรรคตเมื่อวันที่ 25 พฤศจิกายน ค.ศ. 1934 โดยประกอบพิธีปลงพระบรมศพ ในกรุงติรานา ประเทศแอลเบเนีย

## อ้างอิง
* O.S. Pearson, ''Albania and King Zog'', I.B. Tauris. 2005 (ISBN 1-84511-013-7)
* Forumi » Shqiperia - Albania - Arberia » Historia e Lashtesise Shqiptare

หมวดหมู่:ชาวแอลเบเนีย
หมวดหมู่:ราชวงศ์โซกู
หมวดหมู่:บุคคลจากติรานา
กล่องเสียงอักเสบอุดกั้น

**ครุป** หรือ **กล่องเสียงอักเสบอุดกั้น** () เป็นการติดเชื้อในระบบหายใจอย่างหนึ่งที่มักเกิดจากไวรัส ภาวะนี้จะทำให้ท่อลมบวม ขัดขวางการหายใจ และทำให้เกิดอาการสำคัญได้แก่ การไอเสียงก้องคล้ายเสียงสุนัขเห่า การมีเสียงฮี้ด (stridor) ขณะหายใจ และเสียงแหบ ผู้ป่วยบางรายอาจมีอาการไข้และน้ำมูกไหลร่วมด้วย อาการของโรคมีทั้งเป็นเล็กน้อย ปานกลาง และรุนแรง มักเริ่มเป็นหรือเป็นมากเวลากลางคืน ระยะเวลาของการเจ็บป่วยรวมแล้วประมาณ 1–2 วัน

ไวรัสที่เป็นสาเหตุของครุปมีหลายอย่าง ที่พบบ่อยได้แก่เชื้อไวรัสพาราอินฟลูเอนซา และไวรัสอินฟลูเอนซา (หรือเชื้อไข้หวัดใหญ่) แบคทีเรียก็ทำให้เกิดโรคนี้ได้แต่พบได้น้อยกว่า การวินิจฉัยส่วนใหญ่ทำโดยอาศัยประวัติและผลการตรวจร่างกาย ก่อนวินิจฉัยจำเป็นต้องวินิจฉัยแยกเอาโรคอื่นที่อันตรายกว่า เช่น ฝาปิดกล่องเสียงอักเสบ หรือสิ่งแปลกปลอมอุดกั้นทางเดินหายใจ ออกไปให้ได้ก่อน การตรวจทางห้องปฏิบัติการต่าง ๆ เช่น การตรวจเลือด การถ่ายภาพรังสี หรือการเพาะเชื้อ ส่วนใหญ่ไม่มีความจำเป็นนัก

เชื้อที่เป็นสาเหตุของครุปบางส่วนป้องกันได้ด้วยการฉีดวัคซีน เช่น เชื้อไข้หวัดใหญ่ และเชื้อคอตีบ การรักษาที่สำคัญคือการให้สเตอรอยด์ครั้งเดียว ซึ่งอาจให้กินหรือให้ฉีดก็ได้ ถ้าอาการรุนแรงอาจจำเป็นต้องใช้ยาเอพิเนฟรีนพ่นแบบฝอยละอองเข้าทางการหายใจ ผู้ป่วยที่มีอาการรุนแรงบางรายอาจจำเป็นต้องนอนรักษาในโรงพยาบาล คิดเป็นประมาณ 1–5% ของผู้ป่วยทั้งหมด

โรคนี้ค่อนข้างพบได้บ่อย เด็กประมาณ 15% จะเคยป่วยโรคนี้ ช่วงอายุที่พบบ่อยที่สุดคือระหว่าง 6 เดือน ถึง 5 ปี แต่บางครั้งก็พบได้ในเด็กโตถึงอายุ 15 ปี พบในเพศชายบ่อยกว่าเพศหญิงเล็กน้อย มักพบมากในฤดูใบไม้ร่วง ในยุคก่อนที่จะมีการฉีดวัคซีนโรคนี้มักเกิดจากเชื้อคอตีบ และมักเป็นอันตรายถึงชีวิต ปัจจุบันครุปจากเชื้อคอตีบพบได้น้อยมากเนื่องจากมีการให้วัคซีนโรคคอตีบอย่างกว้างขวาง

## อ้างอิง

## แหล่งข้อมูลอื่น

* 
* 
* 

หมวดหมู่:กุมารเวชศาสตร์
หมวดหมู่:โสตศอนาสิกวิทยา
หมวดหมู่:วิทยาปอด
หมวดหมู่:อาการไอ
หมวดหมู่:การติดเชื้อทางเดินหายใจส่วนบนเฉียบพลัน
หมวดหมู่:โรคไวรัสในสัตว์
รัฐซือริช

**ซือริช** () หรือ **ซูริก** () เป็นรัฐในประเทศสวิตเซอร์แลนด์ที่ตั้งอยู่ทางทิศตะวันออกเฉียงเหนือของประเทศ มีเมืองหลวงของรัฐคือเมืองซือริช ภาษาราชการใช้ภาษาเยอรมันแต่คนพื้นเมืองพูดสำเนียงท้องถิ่นที่เรียกว่า Züritüütsch 

รัฐซือริชอยู่บริเวณตอนเหนือของเทือกเขาแอลป์ โดยมีทิศเหนือติดกับรัฐชัฟเฮาเซิน ทิศตะวันตกติดรัฐอาร์เกา ทิศใต้ติดรัฐซูคและรัฐชวีทซ์ ส่วนทางตะวันออกติดกับรัฐทัวร์เกาและรัฐซังคท์กัลเลิน นอกจากนี้ยังมีทะเลสาบซือริชซึ่งบริเวณเกือบทั้งหมดอยู่ภายในรัฐ

## การแบ่งเขตปกครอง
thumb|left|120px|เขตในรัฐซือริช

รัฐซือริชแบ่งออกเป็น 12 เขต () ได้แก่
* เขตซือริช
* เขตดีทีโคน
* เขตดีลส์ดอร์ฟ
* เขตบือลัค
* เขตเฟ็ฟฟีโคน
* เขตไมเลิน
* เขตวินเทอร์ทัวร์
* เขตอันเดิลฟิงเงิน
* เขตอัฟฟ็อลเทิร์น
* เขตอุสเทอร์
* เขตฮอร์เกิน
* เขตฮินวีล
และเขตทั้ง 12 เขตนี้ยังแบ่งย่อยลงไปอีกเป็น 171 เทศบาล ()

## เศรษฐกิจ
thumb|left|100px|อาคาร Prime Tower ในเมืองซือริช เป็นตึกที่สูงที่สุดในประเทศสวิตเซอร์แลนด์

พื้นที่ส่วนใหญ่ของรัฐใช้เพาะปลูก แต่ไม่นิยมจัดว่าเป็นพื้นที่การเกษตรเพราะทุกบริเวณในภาคจะมีอุตสาหกรรมอยู่ด้วย ในอดีตอุตสาหกรรมผ้าไหมและใยฝ้ายมีความสำคัญแต่ปัจจุบันได้หมดความสำคัญลง ปัจจุบันมีอุตสาหกรรมกระดาษขนาดใหญ่ บริษัทขนาดเล็กถึงกลาง และเมืองซือริชยังเป็นศูนย์กลางการธนาคารและประกันภัยขนาดใหญ่ด้วย

## การคมนาคม
ศูนย์กลางการคมนาคมอยู่ที่สถานีหลักซือริช สถานีที่มีผู้ใช้บริการมากที่สุดในยุโรป ซึ่งมีรถไฟเชื่อมต่อกับภายในประเทศและนานาประเทศ เช่นรถไฟเตเจเวซึ่งเชื่อมต่อกับประเทศฝรั่งเศส สนามบินซือริชซึ่งเป็นสนามบินที่ใหญ่ที่สุดก็ตั้งอยู่ในรัฐนี้ด้วย

## ศาสนา
ในปี ค.ศ. 1519 ฮุลดริค ซวิงลี นักปฏิรูปศาสนาได้รับตำแหน่งศาสนาจารย์ประจำโกรสมึนส์เทอร์แห่งนครซือริช หลังจากนั้นทั้งรัฐจึงได้เปลี่ยนรีตตาม ประชากรส่วนใหญ่ในรัฐจึงเป็นโปรเตสแตนต์ แต่เนื่องจากชาวยุโรปใต้คาทอลิกได้อพยพขึ้นมาอย่างต่อเนื่อง ทำให้ปัจจุบันมีจำนวนชาวคาทอลิกเกือบเทียบเท่ากับโปรเตสแตนต์

## หมายเหตุ

## อ้างอิง

## แหล่งข้อมูลอื่น

* 
*Official Statistics
*Zürich Tourism
* 

ซือริช
สไปซ์ (อัลบั้ม)

***สไปซ์*** () เป็นอัลบั้มเปิดตัวของกลุ่มศิลปินอังกฤษ สไปซ์เกิลส์ ออกขายเมื่อวันที่ 4 พฤศจิกายน ค.ศ. 1996 กับสังกัดเวอร์จินเรเคิดส์ อัลบั้มบันทึกเสียงที่โอลิมปิกสตูดิโอในบาร์นส กรุงลอนดอน ระหว่างปี 1996 และ 1996 โดยมีโปรดิวเซอร์คือแมตต์ โรว์, ริชาร์ต สแตนนาร์ด, เอเลียต เคนเนดี และคู่โปรดิวเซอร์แอบโซลูต มีซิงเกิล 5 ซิงเกิลที่ออกคือ "Wannabe", "Say You'll Be There", "2 Become 1", "Who Do You Think You Are" และ "Mama" ซึ่งเพลง  "Who Do You Think You Are" และ "Mama" ออกเป็นซิงเกิลหน้าเอคู่ ในสหราชอาณาจักร ไอร์แลนด์และประเทศอื่น ซิงเกิลแรก "Wannabe" ติดอันดับ 1 ใน 31 ประเทศ และซิงเกิลถัดมา "Say You'll Be There" และ "2 Become 1" ติดอันดับ 1 ใน 53 ประเทศ "Who Do You Think You Are" ยังเป็นซิงเกิลอย่างเป็นทางการของคอมมิกรีลีฟในสหราชอาณาจักร ในฐานะซิงเกิลหน้าเอคู่กับ "Mama" ทั้ง 2 เพลงติดชาร์ตท็อป 20 ในหลายประเทศในยุโรป ออสเตรเลียและนิวซีแลนด์ ส่วนชาร์ตเพลงในประเทศบ้านเกิด ทั้ง 4 ซิงเกิลขึ้นอันดับ 1 บนยูเคซิงเกิลส์ชาร์ต และในสหรัฐอเมริกาอัลบั้มมีซิงเกิลท็อป 5 อยู่ 3 ซิงเกิล

อัลบั้ม *สไปซ์* ประสบความสำเร็จด้านยอดขายทั่วโลก อัลบั้มได้รับแผ่นเสียงทองคำขาว 10 แผ่นในสหราชอาณาจักรโดย British Phonographic Industry และในแคนาดาโดย Canadian Recording Industry Association ยังทำให้สไปซ์เกิลส์เป็นศิลปินอังกฤษที่มียอดขายอัลบั้มเร็ซที่สุด หลังจากเดอะบีตเทิลส์ ขายได้ 3 ล้านชุดในสหราชอาณาจักร, ได้ 8 แผ่นเสียงทองคำขาว จาก International Federation of the Phonographic Industry ในงานแจกรางวัลดนตรียุโรปปี 1997 และ 7 แผ่นเสียงทองคำขาวในสหรัฐอเมริกาโดย Recording Industry Association of America อัลบั้มขายได้ 23 ล้านชุดทั่วโลก ถือเป็นอัลบั้มที่มียอดขายมากที่สุดในประวัติศาสตร์โดนตรีโดยกลุ่มศิลปินหญิงล้วน

## อ้างอิง

หมวดหมู่:สไปซ์เกิลส์
หมวดหมู่:อัลบั้มเพลงของสไปซ์เกิลส์
หมวดหมู่:อัลบั้มเพลงในปี พ.ศ. 2539
แอนนา ฟาริส

**แอนนา เคย์ ฟาริส** (; เกิด 29 พฤศจิกายน ค.ศ. 1976) เป็นนักแสดงชาวอเมริกัน ฟาริสปรากฏในภาพยนตร์ซีรีส์เรื่อง *[[Scary Movie]]* ในภาพยนตร์เรื่อง *[[The Hot Chick]]* (2002), *[[Lost in Translation (film)|Lost in Translation]]* (2003), และ *[[My Super Ex-Girlfriend]]* (2006) ในปี 2008 เธอแสดงในเรื่อง *[[The House Bunny]]* ที่เธอได้รับการเสนอชื่อเข้าชิงรางวัลเอ็มทีวีมูวี่อวอร์ดส

ผลงานภาพยนตร์หลัง ๆ ของเธออย่างเช่น *[[Young Americans]]*, *[[Frequently Asked Questions About Time Travel]]*, *[[Yogi Bear (film)|Yogi Bear]]*, และ *[[Observe and Report]]* เธอยังพากย์เสียงให้กับภาพยนตร์แอนิเมชันเรื่อง *[[Cloudy with a Chance of Meatballs (film)|Cloudy with a Chance of Meatballs]]* และ *[[Alvin and the Chipmunks: The Squeakquel]]*

## อ้างอิง

## แหล่งข้อมูลอื่น

* 
* Onion A.V. Club interview
* Anna Faris official site

หมวดหมู่:นักแสดงอเมริกัน
หมวดหมู่:นักแสดงเด็กชาวอเมริกัน
หมวดหมู่:บุคคลจากบอลทิมอร์
ไมเคิล วาร์แทน

**ไมเคิล เอส. วาร์แทน** () เกิดเมื่อวันที่ 27 พฤศจิกายน ค.ศ. 1968 เป็นนักแสดงชาวฝรั่งเศส-อเมริกัน มีผลงานการแสดงภาพยนตร์และโทรทัศน์ เป็นที่รู้จักในบทไมเคิล วอห์น ในซีรีส์อเมริกันแนวแอ็กชันดราม่าเรื่อง *[[Alias (TV series)|Alias]]*

## อ้างอิง

หมวดหมู่:นักแสดงอเมริกัน
หมวดหมู่:นักแสดงฝรั่งเศส
หมวดหมู่:ชาวอเมริกันเชื้อสายฝรั่งเศส
หมวดหมู่:ชาวอเมริกันเชื้อสายยิว
หมวดหมู่:ชาวอเมริกันเชื้อสายโปแลนด์
หมวดหมู่:บุคคลจากจังหวัดโอดแซน
หมวดหมู่:ชาวยิวโปแลนด์
โรเบิร์ต ฌอน ลีโอนาร์ด

**โรเบิร์ต ฌอน ลีโอนาร์ด** () เกิดเมื่อวันที่ 28 กุมภาพันธ์ ค.ศ. 1969 เป็นนักแสดงชาวอเมริกัน เป็นที่รู้จักจากบทบาท ดร. เจมส์ วิลสันในซีรีส์ทางโทรทัศน์เรื่อง *[[House (TV series)|House]]* และบทนีล เพอร์รี ในภาพยนตร์ในปี 1989 เรื่อง *[[Dead Poets Society]]*

## อ้างอิง

หมวดหมู่:นักแสดงอเมริกัน
หมวดหมู่:ผู้ที่ได้รับรางวัลโทนี
หมวดหมู่:บุคคลจากรัฐนิวเจอร์ซีย์
ไทโอ ครูซ

**ไทโอ ครูซ** () เกิดเมื่อวันที่ 23 เมษายน ค.ศ. 1985 เป็นนักร้อง-นักแต่งเพลงชาวอังกฤษ ในบางครั้งเป็นแร็ปเปอร์และโปรดิวเซอร์เพลง

ในปี ค.ศ. 2008 หลังจากที่ทำงานเขียนและโปรดิวซ์เพลงให้กับศิลปินอื่นอย่าง  บริตนีย์ สเปียร์ส, จัสติน ทิมเบอร์เลก และพุสซีแคตดอลส์ เขาก็ได้ออกอัลบั้มเปิดตัวชุดแรกที่ชื่อ *[[Departure (Taio Cruz album)|Departure]]* ที่เขาได้โปรดิวซ์และเรียบเรียงขึ้นเอง ประสบความสำเร็จในสหราชอาณาจักรและได้รับการเสนอชื่อเข้าชิงรางวัลบริตอวอร์ดสและรางวัลโมโบ ในเดือนตุลาคม 2009 เขาออกอัลบั้มถัดมาชุด *[[Rokstarr]]* ในสหราชอาณาจักร มีซิงเกิลอันดับ 1 ทั้งในสหราชอาณาจักรและสหรัฐอเมริกาอย่าง "Break Your Heart" ในระหว่างการทำงานอัลบั้มและในปัจจุบันเขาทำงานผลิตดนตรีให้กับ เชอรีล โคล, แคชชา, อเล็กซานดรา เบิร์ก, แบรนดี นอร์วูดและ ซูกาเบบส์

## อ้างอิง

หมวดหมู่:นักร้องอังกฤษ
หมวดหมู่:บุคคลจากลอนดอนโบโรเบรนต์
หมวดหมู่:ชาวอังกฤษเชื้อสายไนจีเรีย
หมวดหมู่:ชาวอังกฤษเชื้อสายบราซิล
คณะนิติศาสตร์ มหาวิทยาลัยอุบลราชธานี

**คณะนิติศาสตร์ [[มหาวิทยาลัยอุบลราชธานี]]** เป็นคณะที่เปิดสอนทางด้านวิชาการทางกฎหมายแห่งแรกของภูมิภาคตะวันออกเฉียงเหนือ โดยจัดการศึกษาในระดับปริญญานิติศาสตรบัณฑิต และจัดตั้งขึ้นเพื่อให้ประชาชนในเขตภาคตะวันออกเฉียงเหนือได้มีโอกาสในการศึกษาทางด้านกฎหมายได้อย่างรอบด้านและหลักสูตรได้รับการรับรองเรียบร้อยแล้วจากเนติบัณฑิตยสภา และสภาทนายความ

## ประวัติ
ปีการศึกษา 2547 มหาวิทยาลัยอุบลราชธานี ได้เปิดสอนสาขานิติศาสตร์ขึ้นภายใต้การดำเนินงานของโครงการจัดตั้งคณะนิติศาสตร์ โดยเริ่มเปิดภาคการศึกษาครั้งแรกในวันที่ 31 พฤษภาคม 2547 (ซึ่งต่อมาได้กำหนดให้เป็นวันสถาปนาคณะนิติศาสตร์) ต่อมาได้เปิดสอนสาขารัฐศาสตร์เพิ่มขึ้นด้วยจึงเปลี่ยนชื่อเป็นโครงการจัดตั้งคณะนิติศาสตร์และรัฐศาสตร์ และได้รับอนุมัติจากสภามหาวิทยาลัยอุบลราชธานี ให้จัดตั้งเป็นคณะนิติศาสตร์และรัฐศาสตร์ เมื่อวันที่ 17 พฤศจิกายน 2548
ปีการศึกษา 2549 สาขารัฐศาสตร์และรัฐประศาสนศาสตร์ ได้แยกออกไปจัดตั้งเป็นคณะรัฐศาสตร์ คณะจึงได้ใช้ชื่อเป็นคณะนิติศาสตร์ ดังเช่นเป็นอยู่ในปัจจุบัน

ปัจจุบันนี้คณะนิติศาสตร์ มหาวิทยาลัยอุบลราชธานี แบ่งส่วนงานภายในคณะเป็น 3 ส่วน คือ
(1) สำนักงานเลขานุการคณะ
(2) สาขาวิชานิติศาสตร์
(3) ศูนย์เผยแพร่และช่วยเหลือประชาชนทางกฎหมาย
โดยในสาขาวิชานิติศาสตร์ได้แบ่งเป็นหมวดวิชาการศึกษาออกเป็น 4 หมวดวิชา ดังต่อไปนี้

* หมวดวิชากฎหมายเอกชนและธุรกิจ
* หมวดวิชากฎหมายอาญาและกระบวนการยุติธรรม
* หมวดวิชากฎหมายมหาชน
* หมวดวิชานิติพัฒนบูรณาการและกฎหมายระหว่างประเทศ

## หลักสูตรการศึกษา

## ทำเนียบคณบดีคณะนิติศาสตร์

รายนามคณบดีคณะนิติศาสตร์ มหาวิทยาลัยอุบลราชธานี มีดังนี้

อุบลราชธานี
นิติศาสตร์
นางงามจักรวาล 2011

**นางงามจักรวาล 2011** () เป็นการจัดการประกวดนางงามจักรวาลครั้งที่ 60 จัดขึ้นในวันที่ 13 กันยายน พ.ศ. 2554 (ตามเวลาในประเทศไทย) ณ เครดิคาร์ด ฮอลล์ เซาเปาลู ประเทศบราซิล มีผู้เข้าประกวด 89 ประเทศ โดย ฆิเมนา นาบาร์เรเต นางงามจักรวาล 2010 จากประเทศเม็กซิโก มอบมงกุฎให้แก่ ไลลา ลอปึช จากประเทศแองโกลา ครองตำแหน่งนางงามจักรวาล 2011 โดยเป็นนางงามจักรวาลคนแรกจากแองโกลา และคนที่สี่จากทวีปแอฟริกาที่ได้รับตำแหน่งนางงามจักรวาล หลังจากแอฟริกาใต้ในปี ค.ศ. 1978 นามิเบียในปี ค.ศ. 1992 และบอตสวานาในปี ค.ศ. 1999

## ผลการประกวด
### ลำดับที่

### รางวัลพิเศษ

### การประกวดชุดประจำชาติ

## กรรมการตัดสิน
* เฮลิโอ คาสโทรเนเวส - นักแข่งรถ
* คอนนี่ ชุง - นักข่าว
* อิซาเบลิ ฟอนทาน่า - นางแบบ
* วิวิคา เอ. ฟ็อกซ์ - นักแสดง
* เอเดรี่ยนน์ มาลูฟ - นักธุรกิจ
* ลีอา ซาลองกา - นักร้อง, นักแสดง
* ฟารุค ชามิ - นักธุรกิจ, เจ้าของผลิตภัณท์บำรุงผม CHI
* อมีเลีย เวกา - นางงามจักรวาล ปี 2003
* อิตาโล ซานซิ - นักธุรกิจ

## ผู้เข้าประกวด
ผู้เข้าประกวด 89 คน ต่อไปนี้

## รายละเอียดใน ปี 2011
*  คว้ามงกุฎนางงามจักรวาลได้เป็นคนแรกของประเทศ
*  คว้ามงกุฎนางงามจักรวาลได้เป็นคน 4 ของทวีปแอฟริกา หลังจาก เอ็มปูเล่ คเวลาโกเบ้ นางงามจักรวาล 1999 จาก บอตสวานา ทำไว้ล่าสุด

* ประเทศที่เข้ารอบก่อนหน้านี้เมื่อ ปี 2010 ด้วยได้แก่ , , , ,  และ 
* ,  และ  เข้ารอบก่อนหน้านี้เมื่อ ปี 2009
* ,  เข้ารอบก่อนหน้านี้เมื่อ ปี 2007 
*  เข้ารอบก่อนหน้านี้เมื่อ ปี 2004 
*  เข้ารอบก่อนหน้านี้เมื่อ ปี 2003 
*  เข้ารอบก่อนหน้านี้เมื่อ ปี 2002 
*  เข้ารอบก่อนหน้านี้เมื่อ ปี 1992 
*  เข้ารอบเป็นครั้งแรก ในประวัติศาสตร์

*  เข้ารอบได้เป็นปีที่ 4 ติดต่อกัน
*  เข้ารอบได้เป็นปีที่ 3 ติดต่อกัน
*  เข้ารอบได้เป็นปีที่ 3 ติดต่อกัน

*  ได้รับรางวัลนางงามมิตรภาพเป็นครั้งแรก
*  ได้รับรางวัลชุดประจำชาติยอมเยี่ยม เป็นครั้งที่ 4
*  ไดรับรางวัลขวัญใจช่างภาพ เป็นครั้งที่ 3

## อ้างอิง

## แหล่งข้อมูลอื่น

* Official Site



หมวดหมู่:นางงามจักรวาล
2011
สถานีโทรทัศน์ทาจิกิสถาน

**สถานีโทรทัศน์ทาจิกิสถาน** () เดิมรู้จักกันในชื่อ Шабакаи Якум (**Shabakai Yakum**) เป็นสถานีโทรทัศน์ประจำชาติของประเทศทาจิกิสถานในทวีปเอเชียกลาง สถานีโทรทัศน์ทาจิกิสถานมีสำนักงานใหญ่อยู่ในเมืองดูชานเบซึ่งเริ่มออกอากาศเมื่อวันที่ 3 ตุลาคม ค.ศ. 1959

## ประวัติ
สถานีโทรทัศน์ทาจิกิสถานก่อตัวขึ้นในปี ค.ศ. 1959 ซึ่งรายการแรกที่ออกอากาศทางสถานีออกอากาศในวันที่ 3 ตุลาคม ค.ศ. 1959 โดยรายการแรกประกอบด้วยรายการข่าวสองภาษา (ทาจิกิสถานและรัสเซีย) ตามด้วยภาพยนตร์ **Light in the Mountains** โดยผู้ประกาศคนแรกมีชื่อว่าราฟูอัต อับดูซาโลมอฟ

สถานีโทรทัศน์ได้เริ่มออกอากาศ 24 ชั่วโมงในปี ค.ศ. 2012 ตารางเวลาออกอากาศของช่องส่วนใหญ่ประกอบด้วยเนื้อหารายการท้องถิ่น และภายนอก (โดยเฉพาะภาพยนตร์ต่างประเทศ) ออกอากาศเป็นภาษาทาจิก

ในเดือนมิถุนายน ค.ศ. 2016 มีการใช้ชื่อปัจจุบันของช่อง ในนามว่า **Tojikiston**

## การออกอากาศ
ทางสถานีโทรทัศน์มีการกระจายเสียงและแพร่ภาพ ดำเนินการทั่วอาณาเขตของทาจิกิสถานในคลื่นเมตร ในประเทศอื่น ๆ ช่องโทรทัศน์สามารถรับชมได้ผ่านเคเบิลทีวีและอินเทอร์เน็ต รัฐบาลแห่งสาธารณรัฐทาจิกิสถาน และหน่วยงานของรัฐบาลได้เป็นเจ้าของสถานีในนาม "สถานีโทรทัศน์โทรทัศน์ทาจิกิสถาน"

## แหล่งข้อมูลอื่น
* เว็บไซต์สถานีโทรทัศน์ทาจิกิสถาน 

หมวดหมู่:สถานีโทรทัศน์ในประเทศทาจิกิสถาน
พีทีวี นิวส์

**พีทีวี นิวส์ PTV News (ชื่อเดิมคือ PTV World)** เป็นสถานีข่าวตลอด 24 ชั่วโมง จากประเทศปากีสถาน เป็นข่าวภาคภาษาอังกฤษและภาษาอุรดูโดยเฉพาะกลุ่มชาวปากีสถาน จะมีรายการข่าวภาคภาษาอังกฤษ อากรับ/Sindhi/Gujrati/Pashto/Kashmiri

ตั้งแต่เป็นปี พ.ศ. 2549 PTV News รู้จักกันในชื่อ PTV World News

## รายการที่ออกอากาศ
**Tanazur* (with Farrukh Sohail Goindi)
**Saleem Safi Ke Sath*
*Good Morning Pakistan
*Bulls And Bears - Morning Session
*Documentary
*Discussion Prog
*News Night
*Business Update
*Current Affairs Time
*Kashmir Magazine
*Across The Aisle
**Sach Toh Yeh Hai*
*Corporate Coffee

## ช่องรายการที่เกี่ยวข้อง
*PTV World
*List of Pakistani television stations

## แหล่งข้อมุลเพิ่มเติม
* Official Site 
* www.flysat.com/tv-pk.php 

หมวดหมู่:สถานีโทรทัศน์
หมวดหมู่:สถานีโทรทัศน์ในประเทศปากีสถาน
ตรันซ์ตูจุฮ์

**ตรันซ์ตูจุฮ์** () หรือเดิมรู้จักกันในชื่อ ช่อง7 อินโดนีเซีย (TV7) เป็นสถานีโทรทัศน์เชิงพาณิชย์ สถานีประจำการที่ใจกลางเมืองกรุงจาการ์ตา ได้ร่วมกับ กรามีเดียกรูป (Gramedia Group) และ ตรันซ์ เตเฟ (Trans TV) ออกอากาศครั้งแรกเมื่อวันที่ 15 ธันวามคม พ.ศ. 2544 ในวันที่ 15 ธันวาคม พ.ศ. 2549 ได้เปลี่ยนช่องอย่างเป็นการคือ ตรันซ์ตูจุฮ์ (Trans 7) จากเดิมคือช่อง 7 สาเหตุมาจาก ได้โอนกิจการกึ่งหนึ่งจากตรันซ์ คอร์ป (Trans Corp) โดยเฉพาะเจ้าของบริษัทคือ ตรันซ์ เตเฟ (Trans TV) โดยมีคำขวัญที่ว่า Semakin Beragam Semakin Menarik" ("หลากหลาย เพิ่มพูน หลายหลายความสนใจ")

ในปี พ.ศ. 2546 ทางสถานีได้ถ่ายทอดข่าวจากสถานีโทรทัศน์อัลญะซีเราะฮ์ ในระหว่างการโจมตีในอิรัก

## ประวัติ
**Trans7** ก่อตั้งขึ้นในฐานะเป็น **TV7** โดยได้รับใบอนุญาตจากกรมการค้าและอุตสาหกรรมในจาการ์ตาส่วนกลาง หมายเลข 809 / BH.09.05 / III / 2000 โดยมี คอมปาส กรามีเดีย (Kompas Gramedia) เป็นเจ้าของหุ้น 88% เมื่อวันที่ 23 พฤศจิกายน 2544 TV7 ถูกตีพิมพ์ในราชกิจจานุเบกษาฉบับที่ 8687 เป็นของ PT Duta Visual Nusantara Tivi Tujuh โดยสัญลักษณ์คือตัวอักษร "JO" ซึ่งย่อมาจาก Jakob Oetama เจ้าของ Kompas Gramedia โลโกยังมีพื้นฐานมาจากโลโก Circle 7 ที่ บริษัท American Broadcasting ใช้สำหรับสถานี O&O ในอเมริกาเหนือ

เมื่อวันที่ 4 สิงหาคม 2549 CT Corp ทางบริษัท Trans Corp ได้รับอนุญาตให้ซื้อหุ้น PT Duta Visual Nusantara Tivi Tujuh 49% พร้อมกับการเปิดตัวอีกครั้งในวันที่ 15 ธันวาคม 2549 วันนี้ถูกกำหนดให้เป็นวันก่อตั้งสถานีโทรทัศน์ตรันซ์ตูจุฮ์ ปัจจุบันกรรมการผู้จัดการของตรันซ์ตูจุฮ์ คือ Atiek Nur Wahyuni เมื่อสถานีนั้นมีชื่อว่า TV7 มีสำนักงานใหญ่ตั้งอยู่ที่ Wisma Dharmala Sakti Floor 21 Jend Sudirman Street Lot 32 จาการ์ตา 10220 นับตั้งแต่การซื้อกิจการอย่างเป็นทางการของ TV7 โดย Trans Corp, TV7 เริ่มทำการแบ่งพื้นที่สำนักงานกับ Trans TV

## ประเภทรายการ
รายการที่ที่ออกอากาศส่วนใหญ่จะเป็นรายการ บันเทิง และ การเรียนรู้ นอกจากนั้นแล้วจมีการถ่ายสอดการแข่งขันกีฬาพุตบอลกัลโช่ ซิเรีย อา (อิตาลี)

## รายชื่อการรับสัญญาณภาคพื้นดิน
* Jakarta 49 UHF
* Bandung 44 UHF
* Semarang 41 UHF
* Yogyakarta/Surakarta 46 UHF
* Surabaya 56 UHF
* Madiun 40 UHF
* Kediri 45 UHF
* Malang 60 UHF
* Denpasar 45 UHF
* Medan 41 UHF
* Palembang 22 UHF
* Lampung 22 UHF
* Pekanbaru 30 UHF
* Makassar 41 UHF
* Manado 32 UHF
* Pontianak 31 UHF
* Samarinda 49 UHF
* Banjarmasin 22 UHF
* Purwokerto 22 UHF
* Tegal 53 UHF
* Cirebon 47 UHF
* Garut 32 UHF
* Jayapura 22 UHF
* Kupang 36 UHF
* Balikpapan 22 UHF
* Padang 23 UHF

## อ้างอิง

## แหล่งข้อมูลอื่น
* เว็บไซต์ช่องตรันซ์ตูจุฮ์ อย่างเป็นทางการ

หมวดหมู่:สถานีโทรทัศน์
หมวดหมู่:สถานีโทรทัศน์ในประเทศอินโดนีเซีย
กลุ่มอาการหายใจเร็วกว่าปกติ

**กลุ่มอาการหายใจเร็วกว่าปกติ** () คือความผิดปกติในระบบทางเดินหายใจ ที่มีพื้นฐานมาจากความผิดปกติทางกายภาพหรือทางจิตวิทยา มีความเกี่ยวข้องกับการหายใจลึกและถี่เกินไป (หายใจเร็วกว่าปกติ) กลุ่มอาการหายใจเร็วกว่าปกติอาจแสดงในลักษณะอาการปวดหน้าอก รู้สึกชาที่ปลายนิ้วหรือริมฝีปาก และอาจเกิดอาการร่วมกับอาการกลัว (Panic attack)

ผู้ที่มีการป่วยมักจะรู้สึกเหมือนตัวเองได้รับอากาศไม่เพียงพอ แต่ในความเป็นจริงแล้ว พวกเขามีปริมาณออกซิเจนในเลือดแดงระดับปกติ และมีคาร์บอนไดออกไซด์น้อยเกินไป ทั้งนี้แม้ในเลือดจะมีระดับออกซิเจนปกติ แต่การที่มีคาร์บอนไดออกไซด์น้อยจะทำให้กลไกการนำออกซิเจนไปเลี้ยงเนื้อเยื่อนั้นทำงานได้แย่ลง ซึ่งเป็นผลจากการเกิดหลอดเลือดหดตัวที่เป็นผลจากระดับคาร์บอนไดออกไซด์ที่ต่ำ และการยับยั้งปฏิกิริยาของโบหร์
## สาเหตุ
กลุ่มอาการหายใจเร็วกว่าปกติเกิดจากปัจจัยทางจิตใจและผลที่เกิดตามมา โดยไม่มีสาเหตุทางกาย ทั้งนี้กลุ่มอาการนี้ไม่ใช่สาเหตุเดียวของอาการหายใจเร็วกว่าปกติ ซึ่งสาเหตุอื่นๆ ของอาการที่คล้ายคลึงกันนี้มีหลายอย่าง เช่น การติดเชื้อ การเสียเลือด โรคหัวใจ เคมีในเลือดผิดปกติ เลือดไปเลี้ยงสมองไม่พอ และระบบประสาทมีความไวเกินปกติ เป็นต้น

ผู้ป่วยโรคแพนิกและโรคกลัวที่ชุมชนจำนวนมากจะมีอาการของกลุ่มอาการหายใจเร็วกว่าปกติ แต่ผู้ป่วยกลุ่มอาการหายใจเร็วกว่าปกติส่วนใหญ่ไม่มีโรคเหล่านี้

## อ้างอิง

หมวดหมู่:โรควิตกกังวล
ฟ้อง ไซหยก

**ฟ้อง ไซหยก** () หรือ **ปึง ซีเง็ก** (ตามสำเนียงแต้จิ๋ว) หรือ **ฟาง ซื่อยวี่** (ตามสำเนียงจีนกลาง) เป็นวีรบุรุษมวยกังฟูอีกคนหนึ่งที่ระบือชื่อของจีน เป็นตำนานเล่าขานจวบจนปัจจุบันเช่นเดียวกับ หง ซีกวาน (洪熙官) หรือ อั้ง อีกัว และ โอว ฮู้ยเคียง ผู้เป็นศิษย์ร่วมสำนักเส้าหลิน หากแต่เรื่องราวของฟ้อง ไซหยก นั้นเชื่อว่าเป็นเพียงเรื่องแต่ง

ซึ่งทั้ง ฟ้อง ไซหยก, หง ซีกวาน และ โอว ฮุ้ยเคียง นั้น บางครั้งจะถูกเรียกว่า **3 พยัคฆ์เส้าหลิน** เช่นเดียวกับ **[[10 พยัคฆ์กวางตุ้ง|10 พยัคฆ์เส้าหลิน]]** (廣東十虎)

ซึ่งเรื่องราวทั้ง 3 คนนี้นั้นปรากฏในนิยายกำลังภายใน เรื่อง *[[เฉียนหลงประพาสกังหนำ]]* ซึ่งเป็นเรื่องราวของฮ่องเต้เฉียนหลงเมื่อครั้งประพาสภาคใต้ของจีน พร้อมกับได้กำจัดผู้ต่อต้านชาวฮั่นไปทั้งหมด ด้วยการส่งยอดฝีมือจากบู๊ตึ้งและง้อไบ๊ให้มาร่วมกำจัดศิษย์ของสำนักเส้าหลิน

ประวัติของ ฟ้อง ไซหยก ตามที่ปรากฏ เกิดที่มณฑลกวางตุ้ง เป็นบุตรชายของ ฟ้อง ตั๊ก (方德) คณบดีที่ร่ำรวย ส่วนมารดานั้นคือ เหมียว ชุ่ยฮัว เป็นบุตรสาวของจอมยุทธที่มีชื่อ ฟ้อง ไซหยกมีสายเลือดของชาวยุทธมาแต่กำเนิด และฝึกวิทยายุทธมาตั้งแต่อายุ 3 ขวบ เมื่ออายุได้ 14 ได้ประลองฝีมือเอาชนะศิษย์อันธพาลของสำนักบู๊ตึ้งได้ และสร้างวีรกรรมไว้มากมาย รวมถึงการต่อต้านราชวงศ์ชิงด้วย บางเรื่องเล่าว่า ฟ้อง ไซหยกได้เข้าร่วมกับสมาคมดอกไม้แดงด้วย จนในที่สุดทางราชสำนักชิงต้องส่งมือสังหารมาสังหาร ซึ่งกล่าวกันว่า คือ แม่ชีอู่เหมย ระหว่างเผาวัดเส้าหลิน จนถึงแก่ความตายด้วยวัยเพียง 24 ปี

เรื่องราวฟ้อง ไซหยก นั้น เชื่อกันว่าไม่มีตัวตนจริง เป็นเพียงบุคคลในอุดมคติเช่นเดียวกับ หง ซีกวาน ซึ่งเป็นตำนานร่วมกัน แต่อย่างไรก็ดี เพลงหมัดมวยในแบบของฟ้อง ไซหยก นั้น คือ มวยสกุลหง และมวยหย่งซุน ก็กลายเป็นมรดกตกทอดมายังผู้ฝึกกังฟูในยุคถัดมา เช่น หวง เฟย์หง และ หยิบ หมั่น ซึ่งเป็นบุคคลที่มีตัวตนจริง

โดยภาพยนตร์ที่เกี่ยวกับฟ้อง ไซหยก เรื่องแรกนั้น คือ *Fong Sze Yu's Battle in the Boxing Ring* ตั้งแต่ปี ค.ศ. 1928 ส่วนในยุคปัจจุบันได้แก่ *[[ฟงไสหยก สู้บนหัวคน]]* ในปี ค.ศ. 1993 นำแสดงโดย หลี่ เหลียนเจี๋ย และเจ้า เหวินจั๋ว และในแบบซีรีส์ นำแสดงโดย จาง เว่ย์เจี้ยน

## ดูเพิ่ม
* หง ซีกวาน

## อ้างอิง
* เมื่อจักรพรรดิ์เฉียนหลง เป็นตัวร้ายในละครจากโอเคเนชั่น

หมวดหมู่:บุคคลในความเชื่อจีน
หมวดหมู่:ปรมาจารย์กังฟู
หมวดหมู่:ตัวละครในนิยายกำลังภายใน
นกปรอดหัวโขน

**นกปรอดหัวโขน** หรือ **นกปรอดหัวจุก**  หรือที่นิยมเรียกกันว่า **นกกรงหัวจุก** (อังกฤษ: Red-whiskered bulbul; พายัพ: นกปิ๊ดจะลิว; )  เป็นนกที่อยู่ในวงศ์นกปรอด (Pycnonotidae) ซึ่งอยู่ด้วยกันทั้งหมด 109 ชนิด สำหรับในประเทศไทยพบได้ 36 ชนิด

นกปรอดหัวโขนเป็นนกขนาดเล็ก ขนาดโตเต็มที่ประมาณ 20 เซนติเมตร ที่มีสีสันสวยงามและเสียงร้องไพเราะ ที่แก้มและคอจนถึงหน้าอกจะมีสีขาวและมีสีแดงเป็นเส้นอยู่ข้างหูลงมาถึงหน้าอกเหมือนเป็นเส้นแบ่งขนสีขาวกับสีดำที่มีอยู่ทั่วทั้งตัวขนส่วนหัวจะร่วมกัน เป็นเหมือนหน่อตั้งอยู่บนหัวสูงขึ้นไปเหมือนหัวโขน อันเป็นที่มาของชื่อ ใต้ท้องมีขนสีขาว  พบกระจายอยู่ทั่วไปในภูมิภาคเอเชียใต้, เอเชียตะวันออกเฉียงใต้ จนถึงเอเชียตะวันออก

พบได้ในสภาพแวดล้อมที่หลากหลาย ตั้งแต่ยอดเขาสูง ป่าที่ราบต่ำ จนถึงทุ่งหญ้า ชายป่า และเขตที่ใกล้กับชุมนุมมนุษย์

มีชนิดย่อยทั้งหมด 9 ชนิด ดังนี้

* *P. j. jocosus* พบในฮ่องกง
* *P. j. fuscicaudatus* พบในตอนกลางของอินเดีย
* *P. j. abuensis * พบในภาคตะวันออกเฉียงเหนือของอินเดีย
* *P. j. pyrrhotis* พบในตอนเหนือของอินเดีย ติดกับปากีสถาน, เนปาล และบังกลาเทศ
* *P. j. emeria* พบในดินดอนสามเหลี่ยมปากแม่น้ำคงคา
* *P. j. whistleri* พบในหมู่เกาะอันดามัน
* *P. j. monticola* พบในภาคตะวันออกเฉียงเหนือและภาคเหนือของอินเดีย มีสีสันที่ดำกว่าชนิด *P. j. pyrrhotis*
* *P. j. pattanni* พบในประเทศไทย
* *P. j. peguensis* พบในตอนใต้ของพม่า

นกปรอดหัวโขน เป็นที่นิยมในแง่ที่เป็นสัตว์เลี้ยง ที่เลี้ยงเพื่อฟังเสียงร้องอันไพเราะ และเพื่อการแข่งขันเสียงร้อง เช่นเดียวกับนกเขาชวา (*Geopelia striata*) โดยเฉพาะอย่างยิ่งในจังหวัดภาคใต้ของประเทศไทย โดยเฉพาะสามจังหวัดชายแดนภาคใต้ที่ติดกับมาเลเซีย คือ นราธิวาส, ปัตตานี, ยะลา ซึ่งการเลี้ยงนกชนิดนี้เป็นเหมือนหนึ่งในวัฒนธรรมและวิถีการดำรงชีวิตของผู้คนที่นั่น  นกปรอดหัวโขนหากได้รับการเลี้ยงดูอย่างถูกต้อง สามารถมีอายุยืนนานได้ถึง 11 ปี และนกตัวใดที่มีเสียงร้องไพเราะและได้รับรางวัลชนะเลิศจากการประกวดแข่งขัน อาจมีสนนราคาถึงหลักล้านบาท

ปัจจุบัน นกปรอดหัวโขน เป็นสัตว์ที่มีรายชื่ออยู่ในพระราชบัญญัติสงวนและคุ้มครองสัตว์ป่า พุทธศักราช 2535 เป็นสัตว์ป่าคุ้มครอง แต่มีความพยายามของผู้ที่นิยมเลี้ยงผลักดันให้เป็นสัตว์ที่เลี้ยงได้อย่างถูกต้องตามกฎหมาย ซึ่งประเด็นนี้มีทั้งผู้ที่เห็นและคัดค้าน เนื่องจากจนถึงปัจจุบันนกปรอดหัวโขนที่เลี้ยงไว้เกือบทั้งหมดมาจากการจับจากธรรมชาติทั้งสิ้น ไม่ได้มาจากการเพาะเลี้ยงอย่างที่อ้างกัน ซึ่งการจับนกจากธรรมชาติเป็นสาเหตุหนึ่งที่ทำให้นกชนิดนี้สูญพันธุ์ไปจากธรรมชาติในภาคใต้ของประเทศไทย

## อ้างอิง

## แหล่งข้อมูลอื่น
* เว็บไซต์อย่างเป็นทางการของผู้นิยมเลี้ยงนกปรอดหัวโขน 
* เว็บไซต์คนเลี้ยงนกกรงหัวจุก

หัวโขน
หมวดหมู่:นกที่พบในประเทศไทย
หมวดหมู่:นกที่เป็นสัตว์เลี้ยง
หมวดหมู่:สัตว์ป่าคุ้มครอง
หมวดหมู่:นกที่พบในประเทศอินเดีย
หง ซีกวาน

**หง ซีกวาน** (; พินอิน: Hóng Xīguān) หรือ **ห่ง เฮ้ย์กุ๊น** (กวางตุ้ง: Hung4 Hei1-gun1) วีรบุรุษมวยกังฟูผู้คิดค้นเพลงมวยสกุลหง หรือ หงเฉวียน (洪拳) และเป็นตำนานร่วมกับ ฟ่ง ไสหยก หรือ ปึง ซีเง็ก และ โอว ฮู้ยเคียง 

ซึ่งทั้ง 3 ได้รับการขนามนามว่าเป็น **3 พยัคฆ์เส้าหลิน** เช่นเดียวกับ **[[10 พยัคฆ์กวางตุ้ง|10 พยัคฆ์เส้าเหลิน]]** (廣東十虎) นักสู้กังฟูอีกกลุ่มในเวลาต่อมา

หง ซีกวาน เกิดที่มณฑลกวางตุ้งจังหวัดแต้จิ๋ว เดิมมีชื่อว่า จิว (ไม่ปรากฏแซ่) อาชีพเดิมเคยเป็นคนขายใบชา ก่อนที่จะฝึกกังฟูกับวัดเส้าหลินกับหลวงจีนจื้อส้าน ร่วมกับ ฟ่ง ไสหยก และ โอว ฮู้ยเคียง โดยที่ หง ซีกวาน เป็นแกนนำกลุ่มด้วยความที่เป็นคนอาวุโสและอุปนิสัยเยือกเย็นที่สุด เพื่อเข้าร่วมกับพรรคดอกไม้แดงทำการต่อต้านแมนจูที่กดขี่ชาวฮั่นโดยราชวงศ์ชิง

ซึ่งเรื่องราวของ 3 นั้นได้ถูกกล่าวถึงไว้ในนิยายกำลังภายในเรื่อง *[[เฉียนหลงประพาสกังหนำ]]* อันเป็นเรื่องราวของฮ่องเต้เฉียนหลงเมื่อครั้งเสด็จประพาสภาคใต้ของจีน พร้อมกับทรงส่งยอดฝีมือจากสำนักต่าง ๆ เช่น บู๊ตึ้งและง้อไบ๊ เพื่อกำจัดคนจากสำนักเส้าหลินที่ต่อต้านแมนจู ซึ่ง ฟ่ง ไสหยก เป็นคนแรกที่เสียชีวิต ก่อนจะตามด้วย โอว ฮู้ยเคียง ส่วน หง ซีกวาน นั้นเป็นบุคคลสุดท้ายที่มีชีวิตอยู่ 

ในวัฒนธรรมร่วมสมัยบางอย่าง เช่น นวนิยาย หรือภาพยนตร์และซีรีส์ ได้กำหนดให้ หง ซีกวาน เป็นตัวเอกในบรรดาคนทั้ง 3 และในบางเรื่องก็ให้ หง ซีกวานถูกฆ่าตายในที่สุด แต่ในบางเรื่อง หง ซีกวาน ก็มิได้ตาย และในบางตำนานก็เชื่อว่า หง ซีกวานมีชีวิตยืนยาวนานถึง 182 ปี

อย่างไรก็ดี เมื่อเทียบกับ ฟ่ง ไสหยก แล้ว หง ซีกวาน ถือว่าเป็นบุคคลที่มีความเป็นไปได้มากว่าที่จะมีตัวตนจริงมากกว่า แต่บางส่วนก็ถิอว่า หง ซีกวาน เป็นเพียงบุคคลในอุดมคติ โดยเป็นบุคคลในบุคลาธิษฐานที่แต่งขึ้นมาเพื่อเสริมวีรกรรมของ หง ซิ่วฉวน (洪秀全) ผู้นำกบฏไท่ผิง ที่มีตัวตนจริงมากกว่า

## ดูเพิ่ม
* ฟ่ง ไสหยก

## อ้างอิง
* 
* หงซีกวาน กับความจริงของปุถุชน 
* เมื่อจักรพรรดิ์เฉียนหลง เป็นตัวร้ายในละครจากโอเคเนชั่น

หมวดหมู่:บุคคลที่เกิดในปี พ.ศ. 2288
หมวดหมู่:บุคคลในความเชื่อจีน
หมวดหมู่:ปรมาจารย์กังฟู
หมวดหมู่:ตัวละครในนิยายกำลังภายใน
หมวดหมู่:ผู้ใช้เพลงหมัดหงฉวน
หมวดหมู่:ผู้ฝึกศิลปะการต่อสู้แห่งยุคราชวงศ์ชิง
ทะเลสาบคานาส

**ทะเลสาบคานาส** () หรือ **คานาซือ** () หรือ **ฮานาซือ** (哈纳斯) ในภาษาจีน เป็นทะเลสาบน้ำจืดที่อยู่ท่ามกลางวงโอบล้อมของเทือกเขาอัลไต มีพื้นที่กว่า 2,000 ตารางกิโลเมตร โดยอยู่บริเวณตอนเหนือสุดของเขตปกครองตนเองซินเจียงอุยกูร์ อยู่ระหว่างพรมแดนจีนกับคาซัคสถาน โดยคำว่า "คานาส" เป็นภาษามองโกล แปลว่า "ทะเลสาบท่ามกลางขุนเขา"

ทะเลสาบคานาสเป็นทะเลสาบทรงรีอยู่เหนือระดับน้ำทะเลถึง 1,370 เมตร มีโค้งใหญ่ ๆ รวม 6 แห่ง ยาวรวมทั้งสิ้น 24 กิโลเมตร นอกจากนี้แล้ว ทะเลสาบคานาสยังถือว่าเป็นทะเลสาบน้ำจืดที่มีความลึกที่สุดในโลกอีกด้วย โดยจุดที่ลึกที่สุดนั้นอยู่บริเวณโค้งที่ 2  มีความลึกราว 188 เมตร หรือเทียบเท่ากับตึกราว 60 ชั้น

ทะเลสาบแห่งนี้ มีฉายาว่า "ทะเลสาบเปลี่ยนสี"  ด้วยเหตุที่เมื่อสภาพอากาศเปลี่ยนแปลง สีของน้ำในทะเลสาบก็จะเปลี่ยนตาม กล่าวคือ ในวันท้องฟ้าสดใสน้ำในทะเลสาบแห่งนี้จะเป็นสีเขียวครามเข้ม  ในวันครึ้มฟ้าครึ้มฝน น้ำในทะเลสาบจะเปลี่ยนเป็นสีเขียวเทา และในช่วงฤดูร้อนที่อุณหภูมิเพิ่มขึ้นสูงน้ำในทะเลสาบก็จะสะท้อนออกมาเป็นสีเขียวครามขุ่น 

นอกจากนี้แล้ว รอบ ๆ ทะเลสาบคานาสยังได้ขึ้นทะเบียนเป็นเขตอนุรักษ์ธรรมชาติ ด้วยมีความหลากหลายของพันธุ์พืชและพันธุ์สัตว์มากมาย มีสัตว์หายากหลายชนิดที่อาศัยอยู่บริเวณนี้ เช่น หมีสีน้ำตาล (*Ursus arctos*), แมวป่าลิงซ์ยูเรเซีย (*Lynx lynx*), เสือดาวหิมะ (*Uncia uncia*) เป็นต้น

ทะเลสาบคานาสยังเป็นสถานที่ ๆ มีตำนานเล่าขานเกี่ยวกับสัตว์ประหลาดที่อาศัยอยู่ในห้วงลึกสุดของทะเลสาบเช่นเดียวกับ สัตว์ประหลาดล็อกเนสส์ ของทะเลสาบเนสส์ ในสก็อตแลนด์อีกด้วย โดยเป็นความเชื่อของชาวถูหว่าซึ่งเป็นชนพื้นเมืองที่นั่น ที่เชื่อว่า สัตว์ประหลาดตัวนี้ คือ ปลาไทเมน (*Hucho taimen*) ปลาจำพวกแซลมอนขนาดใหญ่ ที่มีสีแดงก่ำ แต่ก็เชื่อว่าสัตว์ประหลาดแห่งทะเลสาบนี้ได้ลากเอาสัตว์เลี้ยงจำพวก วัว ควาย แพะ แกะและม้า ของชาวบ้านลงไปกินในน้ำด้วย ด้วยการสำรวจของนักสำรวจกลุ่มหนึ่งในช่วงทศวรรษที่ 80 พบโครงกระดูกที่สมบูรณ์ของสัตว์เหล่านี้ที่ก้นทะเลสาบ ซึ่งต่อมาได้มีการพิสูจน์ความจริงโดยสถานีโทรทัศน์ CCTV ของจีน ด้วยการจับภาพ พบว่าเป็นฝูงปลาไทแมนขนาดใหญ่ แต่ถึงอย่างไรความเชื่อในเรื่องสัตว์ประหลาดนี้ก็ยังคงมีอยู่

ได้รับการจัดระดับโดยคณะกรรมการจัดระดับคุณภาพสถานที่ท่องเที่ยวแห่งประเทศจีนสถานที่ท่องเที่ยวระดับ AAAAA เมื่อปี 2551

## ดูเพิ่ม
* ปลาไทแมน

## อ้างอิง
* จดหมายจากซินเกียง : สวรรค์นาม 'คานาส' (จบ)จากผู้จัดการออนไลน์

## แหล่งข้อมูลอื่น
*
*วิดีโอคลิปสัตว์ประหลาดในทะเลสาบ โดย CCTV

หมวดหมู่:ทะเลสาบในซินเจียงอุยกูร์
หมวดหมู่:ซินเจียงอุยกูร์
หมวดหมู่:สถานที่ท่องเที่ยวระดับ AAAAA ในประเทศจีน
โรเบิร์ต แวดโลว์

**โรเบิร์ต เพอร์ชิง แวดโลว์** (; 22 กุมภาพันธ์ ค.ศ. 1918  15 กรกฎาคม ค.ศ. 1940) รู้จักกันในยื่อ **ยักษ์ออลตัน** และ **ยักษ์แห่งอิลลอนอย** เป็นชายชายอเมริกัน เขาเป็นบุคคลที่สูงที่สุดในประวัติศาสตร์แบบบันทึกซึ่งมีหลักฐานที่ไม่อาจหักล้างได้ แวดโลว์เกิดและเติบโตที่ออลตัน รัฐอิลลินอย เมืองขนาดเล็กใกล้เซนต์หลุยส์ รัฐมิสซูรี

แวดโลว์มีความสูง  ในขณะที่น้ำหนักของมากถึง  เมื่อเขาเสียชีวิตตอนอายุ 22 ปี ขนาดตัวที่ใหญ่โตของเขาและการเจริญเติบโตอย่างต่อเนื่องในวัยผู้ใหญ่เป็นผลมาจากต่อมใต้สมองโตเกินขนาด ซึ่งส่งผลให้ระดับฮอร์โมนการเจริญเติบโตของมนุษย์ (HGH) สูงผิดปกติ

## ชีวิตช่วงต้น

แวดโลว์เติบโตที่ออลตัน รัฐอิลลินอยในวันที่ 22 กุมภาพันธ์ ค.ศ. 1918 จากแฮโรลด์ แฟรงกลินกับแอดดี เมย์ (จอห์นสัน) แวดโลว์ และเป็นบุตรคนแรกจากบุตรทั้ง 5 คน เขามีความสูงกว่าพ่อของเขาตอนอายุ 8 ขวบ และโรงเรียนประถมต้องทำโต๊ะเรียนพิเศษสำหรับเขา ตอนที่เขาจบจากออลตันไฮสกูลใน ค.ศ. 1936 เขามีความสูง  จากนั้นจึงเข้าเรียนที่ Shurtleff College ด้วยความตั้งใจที่จะศึกษาด้านกฎหมาย

## วัยผู้ใหญ่

แวดโลว์จำต้องใส่เครื่องมือพยุงขาเวลาเดินและมีความรู้สึกที่ขาและเท้าเพียงเล็กน้อย แต่เขาไม่เคยใช้รถเข็นเลย

ใน ค.ศ. 1938 เขาเริ่มออกทัวร์โฆษณาให้กับบริษัท International Shoe Company ซึ่งแจกรองเท้าให้เขาฟรี โดยจะสวมเฉพาะชุดลำลองทั่วไปเท่านั้น แวดโลว์มองว่าตัวเองทำงานด้านโฆษณา ไม่ได้จัดแสดงในฐานะตัวประหลาด เขามีพละกำลังมหาศาลจนกระทั่งช่วงไม่กี่วันสุดท้ายของชีวิต

## เสียชีวิต
เมื่อวันที่ 4 กรกฎาคม ค.ศ. 1940 ระหว่างการแสดงแบบมืออาชีพในงานเทศกาล Manistee National Forest อุปกรณ์พยุงที่ชำรุดทำให้ข้อเท้าของเขาเกิดการระคายเคืองจนทำให้​​ติดเชื้อ เขาได้รับการรักษาด้วยการถ่ายเลือดและการผ่าตัด แต่อาการของเขาแย่ลงและเสียชีวิตขณะหลับในวันที่ 15 กรกฎาคม

โลงศพของเขามีความยาว  กว้าง  ลึก  มีน้ำหนักกว่า  และมีผู้แบกศพ 12 คน และผู้ช่วย 8 คน เขาถูกฝังที่สุสานโอ๊กวูดในออลตัน รัฐอิลลินอย

## มรดก
มีการสร้างรูปปั้นขนาดเท่าตัวจริงของแวดโลว์ไว้ตรงข้าม Alton Museum of History and Art ใน ค.ศ. 1986 เขาเป็นหนึ่งในไอคอนส์บันทึกสถิติโลกกินเนสส์ประจำปี 2025

## อ้างอิง

## อ่านเพิ่ม

* 
* 
* 
* 
* 

## แหล่งข้อมูลอื่น

* 
* 
* Footage of Robert Wadlow
* Alton Museum of History and Art article
* Graveyards.com: Upper Alton Cemetery

หมวดหมู่:ชาวอเมริกันเชื้อสายอังกฤษ
หมวดหมู่:บุคคลที่มีภาวะยักษ์
หมวดหมู่:ผู้ครองสถิติโลก
เอ็กซ์โป 2010

**งานเอ็กซ์โป 2010** หรือชื่อทางการ **เอ็กซ์โป 2010 เซี่ยงไฮ้ ประเทศจีน** () เป็นการแสดงนิทรรศการนานาชาติ (เวิลด์แฟร์) ที่จัดขึ้นระหว่างวันที่ 1 พฤษภาคม ถึง 31 ตุลาคม พ.ศ. 2553 (183 วัน) ที่นครเซี่ยงไฮ้, ประเทศจีน

งานเซียงไฮ้เอ็กซ์โปเป็นงานจัดแสดงที่ใหญ่ที่สุดในโลก โดยกินพื้นที่ 5.28 ตารางกิโลเมตร

## ประวัติ
The World Exposition หรือ World Expo เป็นงานมหกรรมโลก ซึ่งเป็นงานแสดงถึงความสามารถและแสดงศักยภาพของการจัดงานการแสดงเอกลักษณของความสามารถของชาติตนเอง โดยจัดต่อเนื่องและหมุนเวียนประเทศเจ้าภาพภายในภาคีสมาชิก  ภายใต้ลิขสิทธิ์การจัดงานซึ่งดูแลโดยสำนักงานมหกรรมโลก หรือ BIE ที่มีฐานะเป็นองค์กรระหว่างประเทศ โดยหน้าที่บริหารจัดการให้เกิดงานมหกรรมโลก  โดยประเทศไทยได้เข้าร่วมงานมาตั้งแต่ปี พ.ศ. 2405 ก่อนจะเข้าเป็นภาคีสมาชิก BIE ในปี พ.ศ. 2536

## ประเทศที่เข้าร่วม
ทุกประเทศ ณ ตอนนั้น โดยมี 192 ประเทศ และ 50 องค์การระหว่างประเทศ 

## สมุดภาพ

ไฟล์:China Pavilion 30Apr10.jpg|thumb|right|250px|ศาลาของประเทศจีน
ไฟล์:世博泰國館.jpg|thumb|250px|ศาลาประเทศไทย
ไฟล์:世博馬來西亞館.jpg|right|thumb|250px|ศาลาของประเทศมาเลเซีย
ไฟล์:世博菲律賓館.jpg|thumb|right|250px|ศาลาของประเทศฟิลิปปินส์
ไฟล์:世博沙烏地阿拉伯館.jpg|thumb|right|250px|ศาลาของประเทศซาอุดีอาระเบีย


## อ้างอิง

## แหล่งข้อมูลอื่น
* Expo 2010 Official Website 


หมวดหมู่:เวิลด์แฟร์